Mallkumpi Tiwulampi - Wikipedia\nMallkumpi Tiwulampixa mä Aymara siwsäwiwa. Aka siwsawxa nayra laq'a achachilanakatpachwa wawat wawar parlaniwayapxiritayna. Jichhurunakkamasa taqiwjanakana arsutapunirakiwa.\nMallkumpi Tiwulampi[trukaña | chimp askichaña]\nMä khunu uruw, khaya qullu patanakanaw, sï. Mä mallkuw qunusiskatayna. Ukat mä akatxamat mä tiwulax ukakanakan jalanaqasin jikxatatayn, siya. Ukat mallkur unjasinx, mayamp mayamp uñkatän, sï. Nät arxayitan sirxama. Mallk jan kamsipanx, akham sasaw jiskhintataynax, siy. -Tata mallku, janit thayjktam? Mallkux, uk ist’asinx, aliqakiw qunusiskan, sï. Khunus khunuskakinaw, siya. Jan mallk kun sipanxa, tiwulax mayamp jiskt’ataynax, siya.-Jila, janit thayktam?\nMallkux chhiqanakapat khun thalarasisax, sataynaw, siya. - Chachax janiw thayaw jiskit, tata tiwula, sataynaw siya. Uk ist’asax tiwulax, - Nayax chacharakitpiw, sasaw, sataynax, sï. Ukhamatix chachapurastanx, apustañani, sasay sataynax, sï. Ukhamat yatiñanix, khitis chachatan ukx, sasaw sataynax, sï. Khitiy jan thayaw jiskchinit ukaw atipanix,sasaw tiwulax satayn, siya.\nUkham sasax tiwulax pachp qulluruw, mallkun maysaxuparuw, qunt’asitaynax, sï. Ukat machk’amxatx, kunturix – Tiwul walikisktat, janit thayktam sasaw, jiskt’atayn, siya. Tiwulax wali chachachasisapuniw sataynax, sï. – Mallku, kawkhanrak chachast thayaw, sataynasti, sasa. Wali jayapuniw qunxapxataynax, siya. Ukhamarus khunux khunuskakitaynaw, sï. Ukatx, mayamp mallkux jiskt’ataynax, siya. – Tiwul walikisktat, janit thayktam? Tiwulax, jiwa jiwaw, -walikisktw, sasaw , sataynax, siya. Ukat machk’amxarux, mallkux mayamp jiskt’ataynax, siy. Ukirinx janiw kunas arsxanat, siya. Tiwularux q’al khunux khunxatxataynax, siya. Mallkust chhiqhanakapxaruw qunt’asitaynax, siya. Ukhamarus, khunx aliqakiw thalarasinax, siya. Ukhamat, tiwulax janiw mämpis unxtxanat, siy. Ukhamat, mallkux atipatanax, siya. Ukat machk’amxarux, mä siwiq’araw jiwat tiwulx kusisisaw manq’antxataynax,siya. Ukat siwik’arast, akham sasaw tiwularux sataynax, siya. - Ay, tiwula, kamisarak mallkurust saykatatasti? Malkust mallkuchixaya, sasina.\n"Janipuniw jach'a jach'ax tukuñäkiti" taqikunans jisqar tukt'asaw sarnaqasiñasa, ukhamatak kunanakas askiparjam sarantayataspa.\nObtenido de «https://ay.wikipedia.org/w/index.php?title=Mallkumpi_Tiwulampi&oldid=86807»\nEsta página se editó por última vez el 21 ach 2017 a las 13:20.


Aymara, Dramas: Piece 057 – Presjama khepakatayna 5 | Waters of Life for Children\nHome -- Aymara -- Perform a PLAY -- 057 (Taken hostage in Egypt 5)\n57. Presjama khepakatayna 5\n(caballonacan casconacapaw ist’asi)\nMä reyen carropan Joseajj Egipton viajascäna. Marcanquirinacajj cúchisisaw aruntapjjäna uqhamarc respetumpi. Faraonajj jupa lanti utt’ayatäna. Anillo sellopampiw Faraonajj ch’amap churatayna. Viajasinjja trigo yapu taypinaca uqhamarac palmeranac taypi.\nCuntejj Diosajj siscatayna ucaw purinïna. Walpin achuntatayna.\n(martillonaca lekesiñanacaw istási)\nJoseajj jach’a pirwanacwa lurayatayna. Ucaruw trigjja imatayna lamar kota ch’alljjama. Josean amuyatapajja walïtaynawa.\nCunjamtï jupajj sataynajja, suma pakallko maranacjjarujja pakallk mach’a maranacaw jutatayna. Jakenacajj pist’añanacan t’akhesitayna, ucatsti waljaninacaw Faraon ucarojj jutapjjatayna.\nPueblo: “¡Mank’ataw utjapjjetu! ¡Mank’at jiwasipctwa! ¡Mank’ churapjjeta wawanacajjätaqui!”\nFaraón: “Joseaw uc yäti. Juparu ist’apjjam.”\nTake chekat jutapjjäna. Jaya marcanacatpacha. Tunca chachanacawa nayrakataparu alt’asipjjäna. Niyaquiw jupanacarojj uñcati. Joseajj samcanacapat amtasi, jupanacan uñisitanacapata uqhamarac esclavjama aljjapcän ucatsa. Jupanacasti janiw Josearojj uñt’jjapjjataynaty.\nWali khoruw jist’atayna:\nJosé: “¿Cawqhats jutapjjta?”\nHermano: “Canaan ucsatwa jutapjjta ucatsti juyranaca alasiñ munapjjta.”\nJosé: “C’arisijjtawa. ¡Uñakerinacäpjjtawa!”\nHermano: “Janiwa, suma jach’a Tata, suma jakenacäpjjtwa. 12 jilanaca. Maynejj utancasquiwa ucata maynisti… jiwatäjjewa.”\nJosé: “Mä arunacamas chekäquiti. Ucampis Diosaruw nayajj münta ucatjja trig churapjjämawa. Ucampisa cut-t’anipjjataw uqhamarac jilamaruw irpanipjjäta. Ucacamajja mayniw kheparani uc phokhasiñapataqui.”\n¿Cunats Joseajj uqham khorüna jupanacampejja? ¿Vengasiñt munäna? ¡Janiwa! Yant’añac munän jilanacaparojja. Cambiapjjpachänti uc yatiñ munäna. Jupanacajj jupanac pura parlasitanacap Joseajj yatitapjja janiw amuyapcänti.\nHermano: “Acajj jiwasanacur pasasquistuwa cuntejj Josear lürctan ucata.”\nJjoseajj niya jachirjamänwa. Ucampis janiw uñt’ayasquiti. Trigo alatampejj uca jilanacajj utaruw cut-t’awäpjje. Ucampisa mayniw, Simeón sata, Egitonwa presjama khepakatayna.\nJacob awquisti wali sustjataw jicjjatasïna cunjamas viajejj uc ist’asinjja.\nUcampisa cunapachatejj trigojj tucusjjänjja, cut-t’añapaquïnwa Benjaminas irpt’asita. Chuyman wali llact’asita uca jilanacajja mayampwa Egiptorojj uqhamarac José ucarojj sarapjjäna. Ucatstï.\nJutiri historiawa yatiyätam.\nUñstirinaca: Parliri, Pueblo, Faraón, José, hermano\nPage last modified on February 27, 2019, at 07:51 AM | powered by PmWiki (pmwiki-2.2.140)


Boliviax wallpa aychamp millk'imp lawamp isinakamp Cubar aljani\nAchuqa phaxsit 11 uru saraqkipanw Cuba irpirinakampix yänak aljañatak aruskipañ qalltawiyata\nWallpa aychamp millk’i akump lawamp isinakampw Boliviax Cubar aljañ qalltani. Cuban anqa markanakamp alakipasirinakampiw (GECOMEX) ukham aljañatak mä amtar purt’awiyata. Uka qullqichirinakax kawkhanakanti yänakax aljañatak utjki uka chiqanakaruw purt’awiyapxi, ukhamatw jupanakax qawqha qullqs alasiñatakix munapxi ukx amuyt’asiwiyapxaraki.\n“Mä kutx aljxapxtwa, lawanakawa. Warnesatpachw apayata (…) jutir phaxsinakax wallpa aychamp millk’i akumpiw aljatäni. Ukhamaw juk’at juk’at Boliviat anqa markanakarux aljatäni” sasaw tata Diego Paryx arsuwiyi.\nCubat qullqichirinakax purinipki ukax markasamp phuqhacht’asis qullqichañatakiwa, “Fideicomisow Boliviat anqa markanakar aljañatak utji, Insumos Bolivia uksankirinakaw apnaqasipki, uka utankirinakax Qullqichäw Jiltayañ Kamana Utatpach apnaqatawa” sasaw qhanancht’awiyi.\nCuba irpirinakamp qullqichirinakampix juk’amp alakipasiñ munapxi, “lawa juk’ampisa, ureamp yaqha wanunakamp aljañatakis aruskipt’asiwiyarakiwa” sasaw tata Carlos Zamorax arsuwiyi, jupax Cubat markasar khithanit irpirirakiwa./RAR


Bible in one year - Aymara Bible 1997 - April 23\n1. Jefté sat chachajj jan ajjsarasa wali nuwasirïnwa, jupasti Galaad orakenquirïnwa. Jupajj jan wali sarnaker warmina, uqhamarac Galaad sat chachampin yokapänwa.\n2. Ucampis Galaad chachan warmipasti walja wawanacanïnwa ucanacasti jilsjjasinjja Jefté satarojj utatjja alisnucjjapjjänwa, aqham sasa: “Awquejjan yänacapatjja janiw jumajj cunsa catcasmati” sasa, jupajj yakha warmin wawapätap laycu.\n3. Ucatsti Jefté satajja utapata sarjjasinjja Tob sat chekaruw jaquir sarjjäna. Ucansti jupajj wali khoru jakenacampiw mayachasjjäna; cunjämarutejj sarnakañ munapqui uqhamaruw sarnakapjjäna.\n4. Ucat maranaca pasjjatatsti amonitanacajj israelitanacampiw nuwasiñaru mantapjjäna.\n5. Galaad sat chekanquir jilïrinacajja Tob sat chekarojj Jefté sat chacharu jawsiriw qhithapjjäna.\n6. Jeftërusti sapjjänwa: —Jutam nanacajj munapjjtwa jilïrïñama amonitanacampi nuwasiñanjja —sasa.\n7. Ucat Jefté chachajj saraquïnwa: —Jumanacasti nayarojj uñisipjjerïstajjaya, awquejjan utapatsa alisnucuyañcama. Jichhasti, ¿cunatracsti thakheri jutapjjestasti jan walt'añ horasansti? —sasa.\n8. Galaad chekanquir jilïrinacasti sapjjaraquïnwa: —Uqham t'akhesiñan jicjjatasisapï nanacajj thakher jutapjjsmajja. Nanacasti munapjjtwa jumana nanacampi chica sarasina amonitanacampi nuwasiñama, uqhamarac Galaad chekan take jaquirinacan jilïripäñama —sasa.\n9. Jefté chachasti saraquïnwa: —Uqhamasti jumanacatejj munapjjsta nayan cutt'añajja amonitanacampi nuwasiñajjataqui; ucampis cunapachatejj Diosajj atipjayitani ucajja nayasti jumanacan jilïrimäyäwa —sasa.\n10. Ucjjarusti Galaad chekanquir jilïrinacasti sapjjaraquïnwa: —Diosawa testigosajja nanacasti lurapjjäwa cuntejj arsctajja uqhamarjama —sasa.\n11. Ucampis Jefté chachajj jilïrinacampejj saränwa; puripanjja marcanquir take jakenacajja jilïripatwa utt'ayapjjäna. Ucampis Mizpa sat marcanjja Jefté chachajja Dios nayrakatanjja cuna arunactejj arscäna uca pachpa arunacaracwa arsuraquiquïna.\n12. Ucjjarusti Jefté chachajj yatiyirinacwa qhitäna amonitanacan reyiparu aqham sasa jisct'iri: “¿Cunasa camachi naya contra sartasina marcajjaru nuwasiri jutañamataquejja?” sasa.\n13. Amonitanacan reyipajj Jeften yatiyirinacaparojj saraquïnwa: “Jumanaca israelitanacasti Egiptota mistunisajj nanacan orakenacajj aparapjjistajja Arnón sat jawirat kalltasina, Jaboc, Jordán sat jawiranaccama. Jichhasti sumataquiy uca orakenac cutt'ayjjapjjeta” sasa.\n14. Ucampis Jefté chachajj wastatampiw yatiyirinaca amonitanacan reyipan ucaru qhitharaquiquïna.\n15. Aqham sasa yatiyiri: “Jeften yatiyäwipajj acawa, nanaca israelitanacasti janiwa moabitanacana, ni amonitanacana orakenacapjja aparapcsmati.\n16. Nanacasti Egiptot mistunisasti, wasaran sarnakaniwayasajja Mar Rojo sat kotaruw purinipjjta, ucatjja Cades sata marcaruraqui.\n17. Ucqhatsti nanacajja yatiyirinacwa qhithapjjta edomitanacan reyipa uca orakepnäma nanacan pasañanacajja churañapataqui, ucampis jupajj janiw munapquituti. Uca quipcarac moabitanacan reyiparusa mayipjjaraquictwa ucasa janiraquiquiw munapquituti pasayaña. Ucataw nanacajj aca Cades sat marcaru kheparjjapjjta.\n18. Ucjjarojj wasarnäma sarasinsti Edom, Moab sat orakenacnämwa muytawayapjjta Moab chekata inti jalsu tokeru puriñcama, ucqharu purisinsti campamento waquichasjjapjjta Arnón sat jawirat mayscataru. Ucampis janiw uca jawira maqhatapcti uca chekata Moab sat orakenacajj kalltawayatap laycu.\n19. Ucampis nanacajj yatiyirinacwa qhithapjjta Hesbón sat chekanquir amorreonacan Sehón sat reyiparu mayiri, orakenacapnäma pasawayasina nanacan orakenacajjar sarañataqui.\n20. Ucampis Sehón reyejj janiw orakenacapnäma pasayaña munapquituti, jan ucasti take ejercitonacapa tantacht'asinjja Jahaza sat chekaruw campamento lurantasipjjäna, ucatsti nanacaruw nuwantapjjetu.\n21. Ucampis Israel marcan Tatitu Diosapaw yanapapjjetu Sehón reyiru, uqhamarac ejercitoparu atipjañataqui, ucata amorreonacan take uca orakenacapa catuntasiñanacajjataqui.\n22. Nanacasti amorreonacan orakenacapjja catuntasipjjtwa Arnón sat jawirata, Jaboc sat chekacama, uqhamarac wasar chekata Jordán sat jawircama.\n23. ¿Jichhasti nanacarojj alisnucuñti munapjjesta Diosajj cawquïr orakenactejj amorreonacat aparawayasina nanacaru churapquitu ucatjja?\n24. Quemós sat diosamajj, ¿cunanactejj churctam jumancañapataqui ucanacjja jumanquïritjjay uñt'astajj janicha? Uca quipcaraquiw nanacan Diosajjajja cunanactejj churapquitu ucanacjja nanacanquïrit uñt'asipjjaracta.\n25. ¿Jumasti jilt'atapunïtatisti moabitanacana Balac sat reyita Zipor satan yokapatsti? Ucampis jupajja janiw nanaca contra nuwasiriti jutcänjja.\n26. Nanacasti Hesbón, Aroer, uqhamarac uca jac'anquir orakenacansa, Arnón sat jawir thiyanquir marcanacansa quimsa pataca maranacaw jacjjapjjtjja, ¿cunatraqui uca maranacansti jumanacajja jan arsusipjjestasti?\n27. Ucampis nayajj janiw cuna jan wals lurcsmati, jan ucasti jumawa jan wali lurtajja nanacampi nuwasiri jutasinjja. Jichhasti Diosawa cheka uñjir juezajja, jupawa cunjämarusa cheka uñjani israelitanacampiru, amonitanacampirojja” sasa.\n28. Uqhama Jefté sat chachan yatiyäwi arunacapa ist'casinsa amonitanacan reyipajj janiw jaysañ muncänti.\n29. Ucatsti Diosan ajayupaw Jefté chachjjaru jutäna; jupajj saränwa Galaad, Manasés, uqhamarac Mizpa sat Galaad marca cheka pasawayasa amonitanacan take orakenacapa atipjasina catuntasiñataqui.\n30. Jefté chachasti aqhama arumpiw Diosaru arsüna: “Jumatejj amonitanacaru atipjayitäta ucajja,\n31. nayajj ninaru phichhantata sacrificio loktäma, qhititejj utajjata nayrakata mistsuncani nayaru catokeri, cunapachatejj nuwasïwita cutt'jjä ucqhajja” sasa.\n32. Jefté chachajja amonitanacampi nuwasisajj atipjasinjja take orakenacapwa catuntasïna. Ucampis Diosawa juparojj uqhama atipjayäna.\n33. Jefté chachasti walja uñisirinacapa jiwarayäna, uqhamaraqui pä tunca marcanacaraqui catuntasiraquïna Aroer sata chekata Minit, uqhamarac Abel-keramim sat chekacama. Uqhamatwa Israelitanacajj amonitanacaru apnakapjjäna.\n34. Cunapachatejj Jefté chachajj Mizpa sat chekanquir utaparu cutt'jjäna ucqhajja mä sapa phuchapawa catoker mistsunïna thokt'asisa, uqhamarac pandera sat instrumentonaca toct'asisa. Uca phuchapata yakha wawapasti janiw utjcänti.\n35. Jefté chachasti phuchapa jutir uñjasinjja llaquisiñatjja isipa ch'iyanokasisajj sänwa: —¡Ay, imill wawajja, wali llacthapisiyista! ¡Jumapunïtatisti nayan jan waliru puriñajjataquisti! ¡Nayasti mä arsüwi Diosarojj lurta, jichhasti phokhañajjaw waquisi! —sasa.\n36. Ucat phuchapajj saraquïnwa: —Awquejja, cuntejj Diosarojj arscta ucjja nayampejj lurascaquim. Jupasti arsutaparojj phokhewa amonita uñisirinacamaru atipjasinjja.\n37. Ucampis achict'assmawa pä phajjsiya kollunaca sarnakawayä amiganacajjampi jacht'asisa jan casarasisa jiwañajjataqui —sasa.\n38. Jefté chachasti phuchaparojj pä phajjsi churänwa. Ucatsti jupajj uca pä phajjsinjja kollunacanwa amiganacapampi sarnakäna jacht'asisa jan casarasiwayasina jiwañapata.\n39. Ucat pä phajjsitsti awquipan ucaruw cutt'jjäna. Ucampis awquipajj phokhänwa cuntejj Diosaru arscatayna ucampi. Uqhamawa Jefté chachan phuchapajj jiwjjäna jan qhiti chachampis wachoka juchar puriwayasina.\n40. Ucatwa israelitanac taypinjja mä costumbrejj utji sapa mara tawakonacajja Jefté chachan phuchapata pusi uru jachir sarapjjañapajja.\n1. Efraín sat tribunquir jakenacajj tantacht'asisinjja, Jordán jawira maqhataniwayasajja Zafón sat chekaruw jutapjjäna, purisinsti Jefté chacharojj sapjjänwa: —¿Cunatsa juma sapaqui amonitanacampi nuwasiri sarta nanacaru jan yatiyasa jumampi chica sarañanacajjataqui? Jichhasti nanacajj jumjja utamamppacha phichhantawayapjjäma —sasa.\n2. Jefté chachasti saraquïnwa: —Nayampi, jakenacajjampi, mä nuwasiñaw amonitanacampejj utjapjjetäna, ucampis nayajja jumanacarojj jawsayapjjsmawa ucatsti janiw nanacar arjjatirejj jutapctati.\n3. Cunjämatejj jumanacajj nanacar jan yanapir jutapjjatam uñjasinjja nanacaquiw amonitanacampi nuwasiri sarapjjta, ucampis Diosawa nanacar atipjayapjjetu. Jichhasti, ¿cunatraqui jumanacasti nanacampi nuwasiri jutapjjtasti? —sasa.\n4. Ucatsti Jefté chachajja Galaad sat marcanquir take jakenaca tantacht'asinjja Efraín sat tribunquir jakenacampi nuwasisajja atipjänwa. Efraín sat tribunquir jakenacajj Galaadanquirinacarojj sapjjänwa, Efraín, Manasés taypin jacapcäna ucanacajj, Efraín triburu apanucurinacäpjjew sapjjänwa.\n5. Galaad marcanquirinacasti Efraín sat tributjja Jordán jawira maqhatañanacwa aparapjjäna. Cunapachatejj yakhepa Efraín tribunquirinacajj jaltjjasina maqhataña mayipcäna ucqhajja, jupanacajj jisct'apjjänwa, “¿Efraín tribunquirïtati?” sasa. Ucampis “Janiwa” sapqui ucanacarojja,\n6. mayipjjänwa aqham sañapa: “Shibolet” sasa, ucampis “Sibolet” sasaquiw arsupjjäna janiw sum arsupcänti, ucatsti catuntasinjja ucqharpachaw jiwayapjjäna Jordán jawir maqhatañaru. Uca nuwasiñansti Efraín tribunquirinacajja pusi tunca payan waranka jakenacaw jiwarapjjäna.\n7. Jefté chachasti sojjta maranacaw israelitanacan apnakeripänjja. Cunapachatejj jiwjjäna ucqhajj Galaad sat nacïwi marcaparuw imt'jjapjjäna.\n8. Jefté chacha khepatsti Israel marca apnakeristi Ibzán chachänwa, jupasti Belén marcanquirïnwa.\n9. Jupasti quimsa tunca yokanacani, quimsa tunca phuchanacaniraquïnwa. Take wawanacapasti yakha chekanquir jakenacampiw casaräna. Ucampis Ibzán sat chachasti pakallko maranacaw Israel marca apnakäna.\n10. Jiwjjepansti Belén marcaparuw imt'jjapjjäna.\n11. Uca khepatsti, Elón sata Zabulón tribunquiriraquiw Israel marcarojj tunca maranaca apnakaraquïnjja.\n12. Jiwjjepanjja Ajalón chekaruw imt'jjapjjäna, tribupan orakeparu.\n13. Uca khepatjja Abdón sata, Hilel sat Piratonankir chachan yokaparaquiw Israel marcjja apnakaraquïna.\n14. Abdón sat chachasti pusi tunca yokani, quimsa tunca allchhinacani uqhamänwa, ucampis sapa mayniraquiw mä asnor lat'jjatata sarnakerïna. Jupasti quimsakallko maranacaraquiw Israel marcjja apnakawayaraquïna.\n15. Jiwjjepanjja Piratón sat marcaparuraquiw imt'jjapjjaraquïna, ucasti Efraín orakenquiwa, Amalec satan kollunacapana.\n7. “Israel marcajjay, ist'ita, jumaruw khan parljjayäma; Israel marca, nayaw jumar ircatäma. ¡Nayaw Diosätjja! ¡Juman Diosamätwa!\n8. Janiw loktanacamar jisc'achcti, janiraquiw wilañchanacamataquis k'apiscti.\n9. Janiw utamanquir vaca kallu loktañam maycsmati, janiraquiw tamanacamat mä cabrit maycsmati,\n10. ch'umi mankhanquir animalanacajj nayanquituwa, kollunacajjanquir warank waranka animalanacas nayancaraquituwa.\n11. Alajjanquir jamach'inacajj nayan uñt'atawa, pampanacan utjirinacas amparajjanquiwa.\n12. Mank'at awtjatasa, janiw jumat mayquirismati: acapachasa, ucan utjirisa, nayancatap laycu.\n13. ¿Vaca aychat mank'añajjajja jan ucajj, cabritonacan wilapch umtjja?\n14. Diosar loktañamajj yuspagarañ chuymäpan; Alajjpachanquir Diosar arsutanacam phokham,\n15. llaquincasin jawsanita; nayajj khespiyämawa, jumasti jach'aruw aptitäta” sasa.\n16. Jucharar jakerusti Diosajj siwa: “¿Cuna munañanïtas camächinacajj aynakasiñataqui, arusjäwejj aytasiñamataqui,\n17. nayamp jan chekachayasiñ muncasa, arunacajjar jan yäkcasajja?\n28. Reyitaquejja walja jakenacar apnakañajja, jach'ar aptatäñawa; juc'a jakenacar apnakañasti, aynacht'añawa.\n1. Jesusajj discipulonacaparojj sänwa: “Utjapuniniw cunanacas jaker juch lurayirejja, ucampis ¡ay cunaquïcani, qhiti jaketejj mayniru juchar puriyqui ucajja!\n2. Asquïsapänwa, uca jakejj mä molino kalamp cuncata chinuntasin kotar jakontatäñapajja, aca jisc'anacat maynir juchar puriyañapat sipansa.\n3. Wal amuyasipjjam. Jilamatejj juma contra juchachaschi ucqhajj ewjjt'am; arrepientisipansti, perdonaraquim.\n4. Pakallk cutis mä urunjj juma contra juchachaschi ucasa, ucatsti pakallk cutirac jutstam aqham sasa: ‘Janiw juc'amp juchachascjjäti’ sasa, ucatsti perdonañamaquiwa.\n5. Apostolonacapasti Jesusarojj mayipjjänwa: —Juc'ampi iyawsañ yapt'apjjeta —sasa.\n6. Tatitusti jupanacarojj saraquïnwa: —Iyawsañanacamatejj utjaspajja, mä mostaz jatjamaquisa, ucat aca sicómoro kokarojj sapjjasmajja: ‘Acat liwstam, ucat kotar ayruntasim’ sasa, uca kokasti jaysapjjeristamwa.\n7. “Maynitejj jumanacata mä uywatanïchejja, ucatsti uca uywatajj pampat yap luratata, jan ucajj ovej awatïwitsa cutt'ani ucarojj, ¿saspati: ‘Pasanim, mesar kont'asim mank'asiñataqui’ sasajja?\n8. Janiwa, jan ucasti juparojj saniwa: ‘Mank'a phayam, janc'ac wact'ayam nayan mank'añajjataqui umañajjataquiraqui; ucjjaruw jumajj mank'ascäta, umascätasa’ sasa.\n9. Janiraquiw mä uywatarojj yuspagarquiti cuntejj luram satäqui, ucanac luratapatjja.\n10. Uqhamaraquiw jumanacajj cunapachatï take cuntejj Diosajj luram sapctam ucanac tucuyasajj sapjjañamajja: ‘Inamaya uywatanacaquïpjjtwa, cunatejj lurañanacajjäcän ucacwa lurapjjta’ ” sasa.\n11. Jesusajj Jerusalenar sarcasaw Samaria, uqhamarac Galilea cheka pasawayäna.\n12. Mä jisc'a marcar purquipansti, tunca lepra usun jakenacaw jupar jicjjatir mistunipjjäna, jupanacasti jaya chekawjaruw sayt'asipjjaraquïna.\n13. Ucat jach'at art'apjjäna: —¡Yatichir Jesús, nanacatay qhuyapt'ayasipjjeta! —sasa.\n14. Jesusasti jupanacar uñjasinjja sänwa: —Sarapjjam, sacerdoter uñstanipjjam —sasa. Jupanacasti sarcasawa c'umaräjjapjjäna.\n15. Ucatwa jupanacat maynïrejj c'umaräjjasin Diosar jach'at yupaychasa cutt'aniwayäna.\n16. Jupasti Jesusan nayrakataparuw quillt'asi, ajanupsa orakcamaw alintäna yuspagarañataqui. Aca jakesti Samarianquirïnwa.\n17. Ucapachaw Jesusajj juparojj saraquïna: —¿Janit tuncanïqui c'umarachatanacajja? ¿Cawquincapjjesa llätuncanejja?\n18. ¿Aca yakha jaya marcanquir sapaquiti Diosar yupaychirejj cuttanejja? —sasa.\n19. Uca jakerusti saraquïnwa: —Sartasim ucatsti sarjjam, iyawsatam laycuw c'umarachatäjjtajja —sasa.


Pobrenacat amtasiñasatacwa ewjjt'apjjetu, ucsti cunäquipansa phokhañpunwa muntjja.\nJesusasti sänwa: —Jumatejj wali sumäñ munstajja, saram, ucatsti take cunatejj utjtam ucanac aljaranim, pobrenacar churaraquim, ucatwa alajjpach marcan wali suma yänacanïyäta, ucatsti nayar arquita —sasa.\n Cunatejj utjapctam ucjja aljapjjam, ucatsti qhititejj jan cunanïpqui ucanacar churjjapjjam; uqhamat jan merk'esir bolsanac lurasipjjäta, alajjpachansti jan tucusquir yänacaraqui imasipjjäta, ucansti lunthatas janiw apscaniti janiw qharus qharuntcaraquiniti. Uqhamajj cawqharutï jumanacajj yänacam imasipcta, ucqhancaraquiniw chuymanacamajja.\n Saraquïnwa jawsayqui uca jakerojj: —Cunapachatï mä mank'añ waquichäta ucqhajja, jan jawsayamti amigomaru, jilanacamarusa, familianacamarusa ni kamir uta jac'amanquirirusa; jupanacajj jawsayapjjaraquïtamwa, uqhamat cutt'ayjjapjjaraquïtam. Uqham mä fiesta lurcät ucqhajja: pobrenacaru, manconacaru, cojonacaru, juyqhunacaru jawsayam; jumajj cusisitäyätawa. Jupanacasti janiw jumarojj cuttayapquiristamti; ucampis jumajj asqui jakenacan jacatatäwipanwa catokjjäta —sasa.\n Jesusasti ucapachawa discipulonacapar uñtasinjj saraqui: “Cusisiñanïpjjtaw jumanaca pobrenacajja, Diosan reinopasti jumanacanquiwa. “Cusisiñanïpjjtaw jichha awtjayasirinacajja, jumanacasti sist'atäjjapjjätawa. “Cusisiñanïpjjtawa jichha jachirinacajja, kheparusti larusipjjätawa.\nJumanacasti Tatit Jesucriston munasiñapjja niya yatjjapjjtawa. Jupajj wali kamirïnwa, ucampis jan cunaniw tucuwayi jumanacar munasina, uqhamata jumanacajj uqham tucutapampi kamirquipstapjjañamataqui.\nMunat jilatanacajja, ist'apjjam aca arunaca: Diosajj aca oraken pobrenacaruw ajlli, jupanacajj iyawsañanacapanjja kamirïpjjañapataqui, uqhamarac Diosan reinopsa herenciat catokapjjañapataqui, cuntejj jupajj churapjjämaw sisqui jupar munirinacarojj ucanacataqui.\nPobrenacajj jumanac taypinjja utjascapuniniwa, jupanacarusti cuna horasas ascjja lurasipcaquismawa. Ucatsipana nayajj janiw jaypach jumanacampïcäti.\nMä pobre jaker mayt'irejj Tatituruw mayt'asqui, ucatsti Tatit pachpawa uca manjja phokjjani.\nQhititejj mayninacaru qhuyapayasiñamp uñji ucajj bendicitawa, jupan t'ant'a pobrenacaru churatap laycu.\nPobreru yanapt'irinsti, janiw cunapas pist'caniti, ucampis qhititejj pobreru jan yanapt'añ muncani ucajja, wali maldecitäniwa.\nMarcamansti pobrenacajj utjapuniniwa, ucatwa nayajj jumaru aca ewjja arunaca chursma, jumana qhuyapayasir chuymanïñamataqui uca jake masinacamampi, cawquïrinacatejj marcamanjja, pobrezana, t'akhesiñana sarnakapqui ucanacampi.\nQhititejj pobrenacan yanap mayitapar jan ist'cani ucarojja, janiraquiw ist'atäcaniti cunapachatï jupajj yanapa maycani ucqhajja.\nMä cuns maynejj mayïtam ucarojja churam; mayt'asirirusti janiraqui ‘janiw’ sasajj samti.\nCuna Diosar arcañatejj k'omäqui chekapäcaraqui Dios Awqui nayrakatan ucajj acanacawa: Wajchanacaru, ijmanacaru, llaquitanacaru yanapt'aña, ucatsti janiraqui acapach k'añu lurañanacampejj k'añuchasiña ucawa.\n “Cunapachatejj yapumana cosecha apthapcäta ucapachasti janiw thiyanacamppacha yawthapïtati, janiraquiw cuna grano puyanacatejj willirtqui ucanacsa chhajjmthapïtati. Uva yapumatsti janiw takpacha apthapïtati, janiraquiw cuna uvanacatejj willirtqui ucanacsa k'ala pallthapisïtati; ucanacjja pobrenacataqui, uqhamarac jaya marcat jutiri jakenacataquiw jilt'ayäta. Nayätwa jumanacan Tatitu Diosamajja.\nMaynitejj kamirïchi ucat, jilapan pist'ayasitapa yatisina jan jupat qhuyapt'ayascchejja, ¿cunjämarac Diosan munasiñapajj chuymapan utjaspasti?\n “Mä pobre jaketejj utjani jumanac taypinjja uqhamaraqui cawquïri oraktejj Tatitojj churcätam uca marcanac taypinsa, ucataquejj jan jumajj chuymam kalarayasimti ni janiw saraquimsa uca pist'ayasir jilamar yanapt'añjja, jan ucasti juparojj qhuyapt'ayam, ucatsti cuntejj munqui ucanacjja churaraquim.\n “Cunapachatejj Jaken Yokapajj reyjama jutcani ucapachajja, angelanacapampi muyuntataw jupajj kont'asini tronoparojja take ch'aman cancañapampi. Take marcanacanquir jakenacaraquiw jupan nayrakataparojj tantacht'asipjjani. Jupasti jupanacarojj jaljaraquiniwa, cunjämtejj awatirejj ovejanacarojj cabritonacat jaljquejj uqhama. Ovejanacaparusti cupëjjaparuw ucharaquini, cabritonacarusti ch'ekäjjaparuraqui. Ucapachaw cupëjjapancquis ucanacarojj sani: ‘Jutapjjam, jumanacajj Awquejjan bendicitanacapa, catokapjjaraquimay wiñay jacañjja jumanacataqui waquichatäquis uca, cawquïritejj aca orake kalltatpacha luratäqui. Cunapachatejj mank'at awtjayascäyäta ucapachaw jumanacajj mank'añ churapjjesta; uqhamarac cunapachatejj umat pharjayascäyät ucqhajj umsa churapjjaraquistawa; korpachasiñ thakhascäyät ucapachajja korpachapjjestawa. Cunapachatejj isejj jan nayan utjquitän ucapachajj jumanacaw churapjjesta; usutäscäyät ucqhajj jumanacaraquiw uñjiri jutapjjesta; carcelancascäyätwa ucarusti jumanacaraquiw tumpir jutapjjesta.’ Asqui jakenacasti juparojj sapjjaniwa: ‘Tata, ¿cunapachas jumarojj mank'at awtjatäsquir uñjapjjsma ucat mank'a churapjjsma? ¿Cunapacharaqui umat pharjatäsquir uñjapjjsma ucat umsa churapjjsma? Jan ucajj ¿cunapachacha korpachayasiñ thakasquir uñjapjjsma ucat korpachapjjsma? Jan ucajj ¿jan isincha uñjapjjsma ucat isi churapjjsma? ¿Cunapacharaqui usutsa, carcelansa uñjapjjsma ucat jumar uñjt'iri jutapjjta?’ Reyejj ucjjarojj saraquiniwa: ‘Khanacwa sapjjsma, nayan mä jilajjarutejj take ucanac lurapjjstajja alt'at chuymanïcchi ucasa, nayaruw uqham lurapjjesta.’ “Ch'ekäjjapancquis ucanacarojj saraquiniwa: ‘Nayat jithektapjjeta maldicitanaca, wiñay akquir ninar sarapjjam cawqhatejj waquichatäqui supayataqui angelanacapampitaqui ucaru. Cunapachatejj mank'at awtjatäscäyäta ucapachasti janiw churapquistati. Umat pharjatäscäyäta ucqhasti janiw umsa churapcaraquistati. Korpachayasiñ thakascäyäta ucqhasti janiraquiw jumanacajj korpachapquistati. Jan isinïcäyäta ucqhajja janiw churapquistati. Usuta jicjjatascäyäta ucqhasa, carcelancascäyät ucapachasa janiw uñjiri jutapquistati.’ Ucapachaw jupanacajj juparojj sapjjani: ‘Tata, ¿cunapachas jumarojj mank'at awtjata umat pharjata, jan utani, jan isini, usuta, carcelana, uñjapjjsma, ucat jan yanapapcsmatejja?’ Reyisti ucjjarojj saraquiniwa: ‘Khanacwa sapjjsma, mä jilajjarutejj alt'at chuymanïtap laycu jan lurapcsta ucajja, nayaruw uqham jan lurapquistati.’ Jichhajj wiñay t'akhesiñaruw jupanacajj sarapjjaraquini, asqui jakenacasti wiñay jacañaruraquiw sarapjjani.”\nJumajj pobrenacan arjjatiripätam laycu, qhititejj aynacht'atäqui ucarus arjjataractawa, jan walt'añanjja jumaw arjjattajja lupinsa jumaw ch'iwiñcht'aractajja. Khoru jakenacan samananacapasti thaya horasan jach'a thayar uñtatawa,\nAsqui jakesti pobren sarnakäwinacapatjja llaquisiwa, ucampis ñankha lurir jaketaquejja janiw ucajj cunäquisa.\nT'akhesiyatanacarusa, pobrenacarusa arjjataraquïnwa, jupanacarus chekaparuw uñjänjja, ucatwa jupajj sum sarnakänjja. Uqham lurañampiw nayar uñt'aña satajja. Naya Tatituw ucjja arsta.\nDiosajj oraket pobrerojj wayti, limosna mayjasirirusti k'añunac taypit waysuraqui, jilïri jakenac taypiru kont'ayañataqui, mä jach'a jilïrinacan konuñapar kont'ayañataqui; Tatitunquiw take cunasa, aca oraken utt'äwinacapatsa, ucanacjjaruraquiw aca oraksa utt'ayaraqui.\nJuanasti jupanacarojj saraquïnwa: —Qhititejj pä camisanïqui ucajj mayjja jan camisaniru churjjañapawa; qhititejj mank'añanïqui ucajj jan mank'añanïqui ucamp mank'asiñapawa.\n“Mayni marca masimatejj aynacht'ata uñjasini, ucat juman ucaru jutaraquini yanapa mayiñataqui, ucapachasti jaya marcat jutiri jakëcaspasa uqhamwa catokäta, jupsti utamaruw catokaraquïta.\n Pobretjja jan aparamti pobrëtap laycu, janirac juezanacan nayrakatapansa t'akhesiyamti, Tatitojj jupatwa arjjatani, t'akhesiyaraquiniwa qhititejj t'akhesiyqui ucanacarojja.\n Arjjatam qhitinacatejj jan arsusirjamäpqui ucanacata; ¡arjjatam jan jarc'akasirinacaru! Arjjatam, ucatsti chekapar uñjam; ¡pobre jakenacaru arjjatam, uqhamarac llamp'u chuymaninacarusa!\nTatitojj jupanacarojj siwa: “Jan cunan jakenacampi, jan yäkat jakenacampejj mutuyataw uñjasipjje, t'akhesiyataw uñjasipjjaraqui, ucat jupanacar yanapt'añatac sartasï, yanapt'ayasiñ munataparjamaw yanapt'ä” sasa.\nTakpach chuymajjampiw arsü: “Tatay, ¿qhitirac jumjam utjisti?, munañan jaket jan yäkat jaker arjjattajja, ch'am apjir jaket jan cunan jakeruw khespiytajja.”\nQhititejj lunthatasirïcän ucajja jan juc'amp lunthatascjjpanti, jan ucasti irnakañaru uscuspan, sum irnakasinwa pobrenacar yanapt'añataquis utjaraquini.\n Chekpachansa janiw ucajj uqhamäquiti, cawquïri ayunotejj cusisiyquitu ucajj acawa: Cunatejj jan chekapäqui uca ñach'jjäsir cadenanac t'akjjaña, yugor ñach'jjäsquis uca chinunaca jararaña, t'akhesiyatanacarusti jan juc'ampi t'akhesiyjjaña, uqhamarusa take cunatejj jan walïqui ucanac tucjaña; mank'at awtjatarusti mank'a churaña, jan utaninacarusti utamaru catokaña, jan isinirojj ist'ayaña, jake masirusti yanapt'añaraqui.\nQhititejj pobre jaketa sawcasqui ucajja, jupan luririp Tatituruw jan wal lurasqui; qhititejj jake masipan aynacht'atapata larusqui ucajja, mutuyataw uñjasini.\n Maynitejj kamirïchi ucat, jilapan pist'ayasitapa yatisina jan jupat qhuyapt'ayascchejja, ¿cunjämarac Diosan munasiñapajj chuymapan utjaspasti? Wawanacajja, jiwasan munasiñasajj janiw lacaquïñapäquiti; jan ucasti chekpach munasiñasajj luräwinacasana uñjasiñapawa.\n Jumasti yanapt'añamapuniwa suma munasiñ chuymampi, Tatitu Diosamasti uca luratamatjja bendicïtamwa take luräwinacamanjja. Marcamansti pobrenacajj utjapuniniwa, ucatwa nayajj jumaru aca ewjja arunaca chursma, jumana qhuyapayasir chuymanïñamataqui uca jake masinacamampi, cawquïrinacatejj marcamanjja, pobrezana, t'akhesiñana sarnakapqui ucanacampi.\n“Tatitun ajayupajj nayjjanquiwa, Tatituraquiw nayarojj yakhachasitu; pobrenacaru suma yatiyäwinac yatiyiriw qhitanitu, llact'atanacaru chuymachañataqui, preso catuntatanacaru khespiyat sarnakasiñ yatiyiri, carcelanquirinacarusti khespiyat sarnakasiñ chuririraqui,\nYanapt'asipjjam maynit maynicama take cuna apañanacanjja, uqhamanwa Criston leyip phokhapjjäta.\nJaniraqui armt'asipjjamti asqui lurañatjja, uqhamarac maynit maynicama cunanacamatejj utjapctam uc jaljasiñsa; uca casta sacrificiow Diosarojj cusisiyi.\n Ucatwa jakenacajj juparu jisct'apjjaraquïna: —Uqhamajj ¿cuns lurapjjäjja? —sasa. Juanasti jupanacarojj saraquïnwa: —Qhititejj pä camisanïqui ucajj mayjja jan camisaniru churjjañapawa; qhititejj mank'añanïqui ucajj jan mank'añanïqui ucamp mank'asiñapawa.\n“Jan kollkeni pobre jakenacajj umwa thakapjje, janiw jicjjatapcaraquiti. Lajjranacapas umatjamajja, k'ala wañantataw uñjasi ucampisa naya Tatituw jupanacarojj uñjascä, naya, Israelan Diosapasti janiw jupanacarojj antutcäti.\n“Mä pobre jaketejj utjani jumanac taypinjja uqhamaraqui cawquïri oraktejj Tatitojj churcätam uca marcanac taypinsa, ucataquejj jan jumajj chuymam kalarayasimti ni janiw saraquimsa uca pist'ayasir jilamar yanapt'añjja,


Ucatwa janipuni nanacajj mayjt'asipcti: Janchinacajjajj sapürusa aynacharus sarjjchi ucasa, ajayunacajjajj sapürutjamaraquiw machakar tucusqui. Cuntejj aca oraken t'akhesipctan ucanacajj janiw cunäquisa, tucusiriquiwa. Ucat sipan mä jach'a asqui jilarquirir wiñay cusisiñwa apaniraquejja. Janiraquiw jiwasajj cuntejj uñjctan ucar chuymjja churctanti, jan ucasti cuntejj jan uñjctan ucaruwa catuyasipjjtanjja. Cunatejj uñjasqui ucanacasti tucusiriquiwa, ucampis jan uñjasqui ucanacasti janiw tucusirïquiti jan ucasti wiñayataquiwa. Jiwasanacajj acapachan tucusir utjamätanwa, apnakañ carpjama ucajj janiw wiñayataquïquiti; ucampis yattanwa take acanacatejj tucusjjanejja, Diosajj waquicharapistuwa alajjpachana wiñay uta, ucasti janiw jakenacan amparapamp luratäquiti.\n Nayar jutapjjam take karjatanaca jatjatanaca, nayaw samarayapjjäma. Nayan yugojja apapjjam, ucatsti nayat yatekasipjjaraquita. Nayasti llamp'u chuymani, alt'at chuymaniraquïtwa, ucatwa almaman samarañapjja jicjjatapjjäta.\nLlaquisiñajjan Tatitur art'asta, Diosajjat yanap mayista: jupasti templopatpach ist'anitu, arnakasitajjajj jinchupcamaw puri.\n “Jan jumanacajj llaquisipjjamti. Iyawsapjjam Diosaru, nayarus iyawsapjjaraquita. Awquejjan utapanjja walja utjäwinacaw jacañatac utji, jan uqhamäcaspa ucajja, nayajj niyaw jumanacaru sapjjeriscasamäna. Uqhamajj mä utjäwi jumanacatac waquichiriw sarä. Sarasinsti ucat mä utjäw waquichasinjja, wasitampiw jutä jumanacaru irpasjjañataqui, cawqhanccätï nayajj jumanacajj ucqhancapjjañamataquiraqui. Jumanacajj yatipjjtawa cawqharutejj sarctjja uca, cunjäm puriñsa yatipjjaractawa.\n Uca quipca Ajayuraquiw jiwasan ajayusamp chica Diosan wawanacapätas khanañchi. Wawanacapätas laycojja Diosatjja herencia catokaraquiñäni jupan arsutaparjama. Uca herenciajja Cristompiraquiw catokañäni, jiwasanacatejj jupamp chica take cunans t'akhesiñäni ucajja, ucat alajjpachan jupampiraquiñäni. Jichhajj waliquiwa, amuyasctwa cunjämtejj jiwasanacajj acapachan t'akhesisctan ucjja, janiw mayachcsnati Diosan jach'a cancañapa uñjcañäni ucampejja. Wali suyt'añampiwa take acapachajj suyt'asqui cunürutejj Diosajj khespiyat jakenaca uñstaycani uca. Acapachasti juchañchatawa, ucasti janiwa jupan sapa munañap laycuti, jan ucasti Diosaw uqhamäñapataqui waquichawayatayna. Ucampis uca suyt'añajj utjapunïnwa, aca orakejj librëjjañapataqui tucusiña esclavöñata, Diosan wawanacapan khespiyat jacäwipana. Jichhürcamajj yattanwa cunjämtejj aca Diosan lurat orakejj wal t'akhisisqui, cunjämtejj mä wawachasir warmejj wararisqui uqhama. Janiw aca orake sapaqui t'akhesquiti, jan ucasti jiwasanacas uca quipcaraquiw t'akhestanjja, Ajayojj niyaw jiwasjjancjje, cunatï walja catokañäquis ucan kalltapawa utj-jjestu. Jiwasanacasti aykopjjaractanwa cunürutejj Diosajj wawanacapjama tucuyquistani uca uru suyt'añana cunapachatejj janchinacasajj khespiyat uñjascani uca uru. Uqham suyt'äwi laycuquiwa khespiyatätanjja, ucampisa maynitejj uñt'chi cuntejj suyasqui ucjja, ucasti janiw suyt'añäcjjeti, jupan uc uñj-jjatap laycu. Ucampis cuntejj suyapctan ucjja janiw uñjctanti, ucampis llamp'u chuymampiw suyt'apjjañasa.\nYupaychañäni Diosaru, Jesucristo Tatitun Awquiparu, jupasti jach'a qhuyapayasiñap laycuwa jiwasarojj machakat naciyistu, Jesucriston jiwatanac taypit jactatap toke. Ucasti jiwasanacarojj suyt'añanwa jacayaraquistu,\n Yupaychañäni Jesucristo Tatitusan Dios Awquiparu. Jupaw jiwasar qhuyapayasir Awquisajja, uqhamarac chuymachirisasa. Take t'akhesiñanacasanwa Diosajj chuymachistu, jiwasajj t'akhesirinacar chuymachañasataqui, cunjämtï Diosajj jiwasar chuymachquistu uqhama. Cunjämatejj Cristo laycu wali t'akhestanjja, ucatjamaraquiw wali jach'a chuymachäwimpi chuymachatätanjja. Ucatpï nanacajj jumanacan chuymachäwi, uqhamarac khespiyasïwi catokapjjañamataqui t'akhesipjjtjja. Diosatejj chuymachapjjchitu ucajj jumanacan chuymachatäpjjañamataquiwa, khespiyatäpjjañamataquiraqui, uqhamat jumanacajj wali ch'amampi t'akhesipjjañanacamataqui.


Mateo 13 - Holy Bible [Aymara Bible 1997] - (Mat 13)\nUcürusti Jesusajj utat mistusinjja, kota thiyaruw kont'asïna.\nCunjämatejj walja jakenaca tantachasipjjänjja, ucatwa Jesusajj barcor mantasinjja kont'asi, jakenacasti kota thiyancasipcaraquïnwa.\nJupasti walja yatichäwinacwa yatichäna, uñtasitanac toke. Saraquïnwa: “Mä yapuchir jakew phawir mistu.\nPhawcasinjja, mä yakhep jathajj thaqui jac'anacaruw puri, ucatsti jamach'inacajj jutasinjja pallthapiwayjjewa.\nMä yakhepasti kalararawjaruw puriraqui, cawqhantï juc'aquïcän lak'ajja ucawjaru. Uca jathanacasti juc'a lak'anïtap laycojj janc'aquiw mistunïna.\nInti lupt'anïpansti pharsuwayjjewa, jan suma saphinïtap laycu.\nYakhepanacasti ch'aphi taypinacaruw puriraqui, ch'aphinacampi chica jilcasajja ch'aphinacaw atipjasin chhaktayapjje.\nUcampis ucat ucjjar jathajja wali suma lak'awjaruw puri, ucatsti wali sum achuraqui, mayasti patacaruw achu, chicatanacasti sojjta tuncaru, quimsa tuncaruraqui.\nJumanacatejj ist'añ munapjjstajja, ¡ist'apjjam!”\nJesusan discipulonacapasti jupar jac'achasisinwa jisct'apjjäna: —¿Cunatsa uqham uñtasitanac toke jakenacarojj parltajja? —sasa.\nJesusasti jupanacarojj sänwa: —Jumanacarojj Diosajj yatiyapjjtamwa cunanacatejj alajjpachan imantatäqui ucanacjja, ucampis jupanacarojj janiw yatiyatäpcänti.\nQhitinacatejj utjirinïqui ucarojj juc'ampiw churasini, uqhamatwa jupanjj walja utjani. Ucampis qhitinacantejj jan cunapas utjqui ucanacatjja apakatäniwa mä juc'a utjiripasa.\nUcatwa nayajj jumanacarojj uñtasitanac toke yatichapjjsma, jupanacasti uñjcasinsa janis uñjapcaspa uqhamaw tucupjje, ist'casinsa janis ist'apcaspa uqhamaraquiw tucupjje.\nUqhamwa cuntejj Isaías profetajj arsuwaycatayna ucajj phokhasi: ‘Jumanacajj ist'casinsa janiw amuyapcätati, uñjcasinsa janiw uñjapcaraquïtati.\nAca jakenacan chuymanacapasti chhaktayatawa, jinchunacapasa llupantatawa, nayranacapasti jist'antataraquiwa; uqhamat jan uñjapjjañapataqui, jinchunacapas jan ist'apjjañapataqui, janiraqui chuymanacapansa amuyt'apjjañapataqui, jan nayan ucarus cuttaniñapataqui, nayasti jupanacarojj janiw c'umaraptaycäti.’\n“Jumanacasti cusisitäpjjañamawa, chekpachansa uñjasipctawa ist'asipcaractawa.\nKhanacwa sapjjsma, walja profetanacaw, walja asqui jakenacaraquiw aqham uñjañ munapjjäna cuntejj jumanacajj uñjapctas ucanacjja, ucampis jupanacajj janiw uñjapcänti, ist'añ munasinsa janiraquiw ist'apcänsa.\n“Ist'apjjamay cuntejj uca uñtasïwejj sañ munqui uca.\nTake qhitinacatejj Diosan suma yatiyäwipa ist'apqui ucat janiraqui amuyt'apqui ucanacajj, thaqui thiyarus purcatayna uca jathanacamp sasiwa, chuymapar purcäna uca suma yatiyäwinacsti supayaw apsuwayjje.\nKalawjar purqui uca jathajja, qhitinacatejj janc'aqui wali cusisiñampi catokapqui ucanacawa,\nucampis jan suma saphinïtap laycojja, janiw jaya acht'quiti. Cunapachatejj t'akhesiñanacajj uqhamarac jan walt'añanacas juti ucqhajja, janc'aquiw uca suma arunacatjja mayjt'asjje.\nUcampis suma lak'aru purir jathajja acamp sasiwa: Diosan arunacapa ist'asinjja amuyt'apjjewa, ucatsti mä sumwa achupjjaraqui, mayat patacaru sojjta tuncaru uqhamaraqui quimsa tuncarusa.”\nJesusasti yakha uñtasïwitwa jupanacarojj parlt'araquïna, aqham sasa: “Diosan reinopajj cunjämatejj mä jakejj yapupar suma jathampi phawanti ucamp sasiwa.\nUcampis cunapachatejj takeni iquisipcäna ucapachawa mä uñisirejj jutasina jan wali kora jathampi phawantawayi.\nCunapachatejj trigonacajj alsuni ucatsti pokoraraqui ucqhajja, korajj khanpachwa uñsti.\nUcapachaw uywatanacajja yapuniru sapjje: ‘Phawanctas ucajj suma jathänwa. ¿Cawquitaraqui uca jan wali korasti juti?’ sasa.\nYapunisti jupanacarojj siwa: ‘Mä uñisiriw ucjja luri’ sasa. Jupanacasti jisct'asipcaquiwa: ‘¿Muntati nanacan korsuri sarapjjañajj-jja?’ sasa.\nYapunisti siwa: ‘Janiwa, uca koranac apscasinjja trigompwa apsupjjasma.\nAliscpan sam, cunapachatejj yawthapiñ horasajj purincan ucqhaw qhitäjja uca koranac nayrakat apsuñapataqui, ucatsti marka marka waquicht'asin ninaru phichhantañataqui. Trigorusti sumrac imayaraquï’ ” sasa.\nJesusasti yakha uñtasïwitwa jupanacaru parlt'araquïna: “Diosan reinopajj cunjämatejj mä jakejj yapupar mostaza jathampi satantqui ucamp sasiwa.\nChekpachansa mostazajja take jathanacat sipansa sinti jisc'awa, ucampis cunapachatejj alsuni ucatsti jiltasinjja, pankar yapun take kokanacat sipansa, jach'a kokaw tucu. Jach'a kokätap laycusti jamach'inacas tapanacwa ucan lurasiraqui” sasa.\nYakha uñtasïwitwa jupanacaru parlaraquïna: “Diosan reinopajj mä levadurjamawa, cunjämatejj mä warmejj quimsa medida jac'uru levadurampi chapuntqui ucsti poktayaraqui ucamp sasiwa.”\nJesusasti take acanacwa jakenacarojj uñtasïwi tokenacampi amuyt'ayäna; jan uñtasïwi tokempisti janiw cuns parlcänti.\nTake acanacasti phokhasiscänwa cunjämtejj profetajj kellkatayna ucarjama: “Uñtasïwinac toke parlä; cunanacatejj imantatäqui orak kalltäwitpacha ucanac saraquï.”\nTake jakenacar qhitanucjjasinsti, utaruw mantjjäna. Ucanwa discipulonacapajj jupar jac'achasisinjja jisct'apjjaraqui: —Yaticht'apjjetaya cuntejj uca jan wali korampi trigompejj sañ munqui uca— sasa.\nUcapachaw Jesusajj jupanacarojj sï: —Qhititejj suma jatha satqui ucajja Jaken Yokapawa,\nyapusti aca orakewa. Suma jathäquis ucajja Diosan ajllit wawaparaquiwa, jan wali jathäqui ucasti supayan wawanacapäquis ucaraquiwa.\nJan wali jathampi phawantirïqui ucasti, pachpa supayawa. Yawthapiña horasasti acapach tucuscan uca uruwa, uca yapu apthapiristi angelanacawa.\nCunjämtejj jan wali koranacajj apthapisejja ninaru phichhantañataquejja, uqhamaraquiw lurasini acapachan tucusiñap urunjja.\nUcampis Diosan munañap phokherinacasti, intjamawa khanapjjaraquini Awquipan marcapanjja. Jumanacatejj ist'añ munapjjstajja, ¡ist'apjjam!\n“Diosan reinopajj cunjämatejj mä alaquipa jakejj suma perlanaca thakqui ucamp sasiwa.\nCunapachatejj mä wali jila alan perla jicjjati ucqhajja, take cunatejj jupan utjquis uca aljantasinwa uca perla alasjje.\n“Diosan reinopajj cunjämatejj mä känajj kotar jakontatajj take casta chawllanaca catsojja ucamp sasiwa.\nCunapachatejj chawllajj phokhantjje ucqhajja, kota thiyaruw uca känjja katatsjjapjje, ucatsti ucanwa chawllanacarojj jaljapjje. Suma chawllanacsti canastaruw imjjapjje, jan walinacsti willirpayjjapjjewa.\nUqhamaraquiw lurasini acapachan tucusiñap urunjja, angelanacaw asquimpi, jan asquimpjja jaljiri jutani.\nJesusasti ucapachajj jupanacarojj jisct'änwa: —¿Jumanacajj take acanacjja amuyapjjtati? —sasa. Jupanacasti sapjjänwa: —Jïsa, Tata —sasa.\nJesusasti ucjjarojj saraquïnwa: —Cunapachatejj mä ley yatichirejj Diosan reinopata sum yatjje ucajja utan jakjamawa. Jupasti suma imat yänacapatjja yatiwa machak yänacsa, merk'e yänacsa apsuniñjja —sasa.\nCunapachatejj Jesusajj uca uñtasitanac toke yatichañ tucjjän ucatjja sarawayjjänwa.\nUcatsti marcaparuraquiw purjjäna, ucanjja sinagoganwa yatichañ kalltäna. Ist'apcän uca jakenacasti wal muspharasipjjäna, sapjjaraquïnwa: —¿Cawquinsa aca jakejj uqham yatiñ cancañjja yatekani? ¿Cunjämataraqui aqham milagronacsa luraraqui?\nJupajj carpinteron yokapächejjaya, Mariaraquiw taycapasa, uqhamarac Jacob, José, Simón, Judas ucanacan jilaparaquiwa.\nCullacanacapasti jiwasanacampiraquiw jacasipqui, ¿cawquitpunrac take acanacsti yatekanpachasti? —sasa.\nUcatwa jan walja milagronacjja ucanjja lurcänti, jupanacan jan juparu iyawsapjjatap laycu.


Global Voices Aymarata » Chile: Blogerunakax Terapéutico Sullsuwxatw Aruskipapxi · Global Voices Aymarata » Print\nJaqukipäw uñt'ayata/apkatata 22 Anata phaxsi 2011 15:33 GMT 1\t · Qillqiri Silvia Viñas (es) ukan jaqukipiri\tSilvia Vinas, Victoria Tinta Quispe\nCategoria-naka: Latin America, Chile, Citizen Media, Health, Human Rights\nMaymara jallu qalltanxa, Evelyn Matthei (partido Union Democrata Independiente ) Fulvio Rossi  (Partido Socialista de Chile ) senadoranakax despenalisañatakiw mä amta uñt’ayapxi  Augusto Pinochet  uka dictadura pachanw 1989 mä janiw sat procedimiento uka amtax terapéutico wawa sullsuñaruw iyawsi . Blogerunakax internet tuqiruw uka amtat aruskipañatak sarapxi .\nBlog Zangada  230 jaysawini, ukanx Anitax siwa: warminakax janiw iyaw sapxañapakiti Estadon amtaparuxa.\nChago blogunxa , Santiago Mora jilax siwa, religiosax Estado Chileno ukaruw ch’amanchi. Aka tamanakax janiw sullsuwiru sapxiwa, ukampirus akxat aruskipañx janiw munapkiti. Ukjam sasaw Santiago jilax uñt’ayi.\nIglesia catolican aruskipawir chikanchasitapatx Fernando Rodriguez G. jilaw qilqt’i .\nMedicina Francisca Crispi sat jach'a yatiqañ utan yatiqirinakax sentidos comunes  sat tuqiw uñt'ayi.\nQhip qhiparusti, Sabina Atalaski bloguera kullakax mä usur warmitwa uñt'ayi, uka usur warmin wawapax jan walinwa jikjatasïna, ukampirus lixwipax jan walt'ayatapuninwa, wawax yurxi, ukjatax jiwjatanaw sasaw Sabinax uñt'ayi .\nPartido centro-izquierdankir senadoranakamp Partido por la Democracia (PPD) nkirinakampix mä amtaw uñt'ayapxi uka yanqhachäwir jaysañataki  terapéutico sullsuwir iyasasiñapataki.\nURL to article: https://aym.globalvoices.org/2011/02/961\n Evelyn Matthei : http://es.wikipedia.org/wiki/Evelyn_Matthei\n partido Union Democrata Independiente: http://es.wikipedia.org/wiki/Uni%C3%B3n_Dem%C3%B3crata_Independiente\n mä amta uñt’ayapxi: http://radio.uchile.cl/noticias/94824/\n terapéutico wawa sullsuñaruw iyawsi: http://es.wikipedia.org/wiki/Aborto_terap%C3%A9utico\n Chago blogunxa: http://santiagomora.blogspot.com/2010/12/sobre-el-aborto-terapeutico.html\n Fernando Rodriguez G. jilaw qilqt’i: http://frodriguezg.blogspot.com/2010/12/aborto-terapeutico.html\n Sabinax uñt'ayi: http://exsabinatalaski.blogspot.com/2010/12/del-aborto-terapeutico-y-otras-hierbas.html\n Partido por la Democracia (PPD) nkirinakampix: http://es.wikipedia.org/wiki/Partido_por_la_Democracia\n uka yanqhachäwir jaysañataki: http://www.lanacion.cl/senadores-ppd-presentan-nuevo-proyecto-sobre-aborto-terapeutico/noticias/2010-12-21/122242.html


Jueces 1 - Holy Bible [Aymara Bible 1997] - (Jue 1)\nJosué chachan jiwjjatapatsti, israelitanacajja Diosaruwa jisct'apjjäna yatiñataqui cawquïr tribusa nayrakata mistsuspa cananeonacampi nuwasiñataqui uca.\nUcatsti Diosajja jupanacarojj sänwa: “Judá tribuwa nayrakata nuwasirejj mistsuñapa, jupanacaruw nayajj uca orake churta” sasa.\nUcampis Judá tribunquirinacasti jilanacaparuw yatiyapjjäna Simeón sat tribunquirinacaru, uqhamata mayacht'asisina Judá triburu wact'qui uca orake catuntasiñataqui. Uca khepatsti Simeón triburu wact'qui uca orake catuntasiñataquiraqui mayacht'asisa. Uqham yatisinsti Simeón sat tribunquirinacajj iyawsapjjänwa Judá tribunquirinacampi mayacht'asiña.\nUqhamaw judänquirinacajj atipjasinjja cananeonacana, ferezeonacana orakenacapa catuntasipjjäna, ucampis jupanacarojja Diosawa yanapasina uqhama atipjayäna. Bezec sat orakensti tunca waranka jakenacaruw atipjapjjäna.\nUqhamarac Bezec sat orakensti Adonisedec sat chacharuraquiw jicjjatapjjäna, ucatsti juparojj cananeonacampi, ferezeonacamp chicaw atipjatänjja.\nAdonisedec chachasti jaltjjänwa imantasiñataqui, ucampis jupanacajja arctasina catjasasti amparanacata, cayunacatjja tayca luc'ananaca qhuchhurapjjäna.\nUcatsti Adonisedec chachajj saraquïnwa: “Nayrasti nayajja pakallko tunca reyinacaruwa amparanacatsa, cayunacatsa tayca luc'ananaca qhuchhurta, ucatsti mesajja manqhatwa jilt'a t'ant'a t'unanaca pallasiyta. Jichhasti Diosajj nayarojj cunjämtejj jupanacaru lurcäyäta uqhamaracwa lurayaraquitu” sasa. Ucatsti Jerusalén marcaruw apjjapjjäna, ucanwa jiwjjänjja.\nJudá tribunquirinacasti Jerusalén marca catuntasipjjäna. Ucatsti uca marcanquirinacarojj espadampcamaw jiwarayapjjäna, utanacarusti ninampiraquiw phichantapjjaraquïna.\nUcjjarusti catuntapjjaraquïnwa Néguev kollunacan jaquirinacaru, valle chekanacan jaquirinacarusa.\nUcat sarapjjaraquïnwa Hebrón marcan jaquir cananeonacar catuntañataqui. Nayrasti aca marcajja Quiriat-arba satänwa. Ucjjarusti atipjasinjja catuntasipjjaraquïnwa Sesai, Ahimán Talmai sat marcanacaru.\nUcatsti Debir sat marcaruraquiw atipjas catuntasipjjäna aca marcasti nayrajj Quiriat-sefer sataraquïnwa.\nCaleb chachasti arsünwa: “Qhititejj Debir marcaru atipjcani ucarusti nayajj Acsa sat phuchajjwa churäjja warmipäñapataqui” sasa.\nUca marcarusti Otoniel sata chachaw atipjäna, jupasti Cenaz chachan yokapawa, uqhamarac jupajj Caleb chachan sullca jilaparaqui. Ucampis Caleb chachasti juparojja Acsa sat phuchapa warmipataqui churäna.\nOtonielasti, Acsampi chicäjjasinsti yaticht'änwa awquipata orake mayiñapataqui. Ucat Caleb awquipasti Acsa phuchapan asnota sarquipansti jisct'änwa: —¿Cunas camachi? —sasa.\nUcat jupasti saraquïnwa: —Nayajja mayiñwa munsma, niyaquejjay Néguev chekarojj orake churchistajja, jichhasti churaraquitaya jalsu phuch'unaca —sasa. Ucatsti Caleb awquipajja churänwa jalsu phuch'unacjja amstancqui ucata, uqhamarac aynachancqui ucatsa.\nHobab quenita sata Moisesan awcch'ipan wawanacapasti Palmeras sat marcatsti Judá tribunquirinacampiw mistsupjjäna Judá wasararu Arad sat chekata aynacharu. Ucatsti ucaruwa kheparapjjäna ucanquir jakenacampi chica jacañataqui.\nJudá sat tribunquirinacasti, Simeón sat tribunquirinacampiw sarapjjäna, cunjämtejj amtasipcäna uqhamarjama. Ucatsti jupanacajj nuwasipjjänwa Sefat sat chekan jaquir cananeonacampi, uca marcsti tokjapjjänwa Diosar loktatäcaspas uqhama, ucatwa suti chapjjäna uca chekaru Horma sasa.\nUcampis Judá tribunquirinacasti janiw ch'amanïpcänti catuntañataquejja Gaza, Ascalón, Ecrón uca marcanacarojja ni uca jac'a marcanacarusa.\nDiosasti judänquirinacampi chicäscänwa, ucatwa lomanacan jaquirinacarojj atipjasin catuntasipjjäna orakenacapjja. Ucampisa uca loma cayu vallenacan jaquirinacarusti janiw atipjas alisnucuñatac ch'amanïcänti, jupanacajj hierrota lurata carronacanïpjjänwa uca laycu.\nCaleb chacharusti Hebrón sat orakewa wact'äna, cunjämtejj Moisesajj arsuwaycäna uqhamarjama. Ucatsti Caleb chachajj Anac satan quimspacha yokanacaparuw alisnucüna orakepatjja.\nUcampis Benjamín sat tribunquirinacasti janiw Jerusalén marcatjja jebuseos satanacajj uca marcan jacapcäna ucanacarojj alisnucupcänti. Uca laycuwa jichhürcamajja jebuseonacampi, Benjamín sat tribunquirinacampejj mayaqui Jerusalén marcanjja jacasipqui.\nJosé sat tribunquirinacajj amtasipjjänwa Betel marca nuwantas catuntasiñataqui.\nAca marcasti nayrajj Luz sat sutinïnwa, ucampis jupanacajja nayrakatajj uñakerinacwa qhitapjjäna. Diosasti jupanacarojj yanapänwa.\nUñakerinacasti, mä jake marcat mistunipansti sapjjänwa: “Jumatejj marcaru mantaña punco uñacht'ayapjjetäta ucajja nanacajj jumatjja qhuyapt'ayasipjjämawa” sasa.\nUcampis uca jakejja iyawsasawa uñacht'ayäna marcaru mantaña puncjja, ucatsti uñakerinacasti espadampcamaw take uca marcan jaquirinacaru jiwarayapjjäna. Ucampis uca uñacht'ayir jakerusti janiw jiwayapcänti jan ucasti perdonapjjänwa jacañapjja uqhamarac familiaparusa.\nUcatsti uca jakejja sarawayjjänwa hitita satanacan orakeparu, ucansti yakha machak marcaraqui luraraquïna Luz sat sutini. Aca marcasti uca sutimpejj jichhürcamaw utjasqui.\nManasés sat tribunquirinacasti janiw ch'amanïpcänti jakonucuñataqui Bet-seán, Taanac, Dor, Ibleam, Meguido sat marcanacan jaquirinacarojja, ni uca jac'anacan jaquirinacarusa, uqhamïpansti cananeonacajj uca orakenacanjja jacasipcaquïnwa.\nUca khepatsti israelitanacajj wali ch'amani tucjjasinsti, cananeonacarojj wali ch'ama luraña irnakañanacaruw uchapjjäna, ucampis janiw uca oraket alisnucuñataquejj ch'amanïpcänti.\nUqhamaraqui Efraín sat tribunquirinacasti janiraquiquiw ch'amanïpcänti Gezer sat marcana jacapcäna uca cananeonacaru alisnucuñataquejja, uca laycusti cananeonacajj jupanac taypinjja jacasipcaquïnwa.\nZabulón sat tribunquirinacasti janiraquiquiw alisnucuñataquejj ch'amanïpcänti Quitrón, Naabal sat marcanacan jaquir cananeonacarojja, uqhamïpansti cananeonacajj jupanaca taypinjja jacasipcaquïnwa, wali ch'ama irnakañanaca lurañarus uchapcchïna ucasa.\nAser sat tribunquirinacasti janiraquiquiw ch'amanïpcänti alisnucuñataquejja Aco, Sidón, Ahlab, Aczib, Helba, Afec, Rehob sat marcanacan jaquir cananeonacarojja,\ncawqhantejj Aser sat tribunquirinacajj jacapcäna uca marcat jan alisnucupjjatapatjja cananeonacajj kheparapjjänwa uca marcanjja jupanac taypina jacañataqui.\nUqhamaraqui Neftalí sat tribunquirinacajja janiraquiquiw alisnucupcänti Bet-semes, Bet-anat sat marcanacana jaquir cananeonacarojja, jupanacarojja wali ch'ama luraña irnakañarus uchapcchïna ucasa jupanac taypin jacañataquejj kheparasipcaquïnwa.\nAmorreonacasti, Dan sat tribunquirinacarojja lomanacatjja jarc'antapjjänwa, janiwa lomanac cayu vallenacarojj mantayapcänti.\nUqhamaw amorreonacajj jacasipcaquïna Heres, Ajalón, Saalbim sat marcanacanjja. Ucampis cunapachatejj José tribunquirinacajj wali ch'amani tuct'asina mantapcäna ucqhajja amorreonacarojj wali ch'ama luraña irnakañaruw uchapjjäna.\nAmorreonacan korpanacapasti Acrabim sat mistsuñata Sela satcamänwa, ucqhatsti juc'ampi amstacamaquïscänwa.\nJueces 1 / Jue 1\nJueces 2 / Jue 2\nJueces 3 / Jue 3\nJueces 4 / Jue 4\nJueces 5 / Jue 5\nJueces 6 / Jue 6\nJueces 7 / Jue 7\nJueces 8 / Jue 8\nJueces 9 / Jue 9\nJueces 10 / Jue 10\nJueces 11 / Jue 11\nJueces 12 / Jue 12\nJueces 13 / Jue 13\nJueces 14 / Jue 14\nJueces 15 / Jue 15\nJueces 16 / Jue 16\nJueces 17 / Jue 17\nJueces 18 / Jue 18\nJueces 19 / Jue 19\nJueces 20 / Jue 20\nJueces 21 / Jue 21


¿Jehová Diosajj cristianonakan manqʼat pistʼapjjañap jaytaspati? | Taman yatjjatañataki\n¿Kuna arutsa liytʼäta? Afrikáans Albanés Alemán Amárico Armenio Aymara Azerí Azerí (alfabeto cirílico) Becol Bengalí Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Danés Efik Endebele Endonga Enzema Eslovaco Esloveno Español Estonio Ewé Finlandés Fiyiano Francés Ga Georgiano Griego Groenlandés Guaraní Gujarati Gun Hebreo Hiligaynon Hindi Holandés Húngaro Ibo Ilocano Indonesio Inglés Islandés Italiano Japonés Kannada Kaonde Kazajo Kikuyu Kiluba Kiniaruanda Kirguís Kirundi Kwangalí Kwanyama Letón Lingala Lituano Luganda Lunda Luo Luvale Macedonio Malayo Malayálam Malgache Maltés Maratí Maya Mazateco de Huautla Mixe del norte Mongol Moré Nepalés Ngäbere (o guaymí) Noruego Oromo Osético Otetela Pangasinán Panjabí Papiamento (Aruba) Papiamento (Curazao) Persa Polaco Portugués de Brasil Quechua boliviano Rumano Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Suati Sueco Swajili (Congo) Tagalo Tai Tamil Tayik Telugu Tigriña Tshiluba Tsonga Tsotsil Tsuana Tumbuka Turco Turcomano Turcomano Tuvaluano Twi Tártaro Ucraniano Urdu Uzbeko Vendal Vietnamita Waray-Waray Wayuunaiki Wolaita Xhosa Yoruba Zandé Zulú Árabe Ñanya\nSalmo 37:25 qellqatankiri Davitan arunakapasa ukat Mateo 6:33 qellqatankiri Jesusan arunakapasa, ¿Jehová Diosan servirinakapajj janipuniw manqʼ pistʼayasipkaniti sañti muni?\nDavitajj sänwa: “Janipuniw aski jaqer apanukut uñjkti, janirakiw wawanakapar mayjasirs uñjkti” sasa (Sal. 37:25). Davitajj janipuniw apanukut uñjaskänti, ukatwa ukham säna. Cheqas Jehová Diosaw jupar sum uñjaskäna. Ukhamajj Diosan servirinakapajj janiw manqʼat pistʼat uñjasipkänti, ni uñjasipkanisa ¿sañti munpachäna? Janiwa.\nWalja kutiw Davitajj jan walinakan uñjasïna. Mä kutejja, Saúl reyin arknaqata uñjaskäna ukhajja, manqʼapajj qʼalaw tukusjjäna, ukatwa jupamp sarir chachanakatakisa jupatakisa manqʼa thaqäna (1 Sam. 21:1-6). Ukhaw Davitajj manqʼat pistʼañan uñjasïna. Ukampis Jehová Diosajj janiw jupat armaskänti, yanaptʼänwa. Biblianjja, janiw ‘Davitajj manqʼa mayjasïna’ sasajj mä cheqans siskiti.\nJesusasti sarakïnwa: “Nayraqatajj Diosan reinopa munapjjam, ukhamarak kunatejj cheqäki jupan nayraqatapanjja ukanaka, ukatsti taqe aka yänakajja [manqʼasa, umasa, isisa] jumanakarojj churatakïpjjätawa” sasa (Mat. 6:33). Ukhamajj Diosan Reinopa nayrar uchirinakarojja, Diosajj kunatï wakiski ukjja churapuniniwa sasaw Jesusajj säna. Ukampis qhepatjja, ‘jilanakajajj’ uñisiñat arknaqatäsin manqʼat awtjataw uñjasipjjani sasaw Jesusajj sarakïna (Mat. 25:35, 37, 40). Apóstol Pablojj cheqas ukhamapuniw manqʼatsa umatsa pistʼata awisajj uñjasïna (2 Cor. 11:27).\nKunayman toqet arknaqataw uñjasipjjäta sasaw Jehová Diosajj sistu. Awisajj Supayan kʼarinakap qhanstayañatakejja, manqʼat tʼaqhesiñanwa uñjassna (Job 2:3-5). Sañäni, nazismo gobiernojj apnaqkäna ukhajja, jilat kullakanakasajj campos de concentración sat lugaranakanwa manqʼat tʼaqhesiyata uñjasipjjäna. Supayajj uka toqew Jehová Diosat jitheqtayañ munäna. Ukampis jupanakajj janipuniw Jehová Diosat jitheqtapkänti, Diosas janirakiw jupanakat armaskänti. Kunjamtï Diosajj yantʼanaka aguantapjjañapatakejj taqe cristianonakar jaytkejja, ukhamarakiw jupanakar jaytäna. Ukampisa, Jehová Diosajj khitinakatï sutip layku tʼaqhesipki ukanakarojj yanaptʼapuniwa (1 Cor. 10:13). Filipenses 1:29 qellqatat amtapjjañäni, ukansti siwa: “Cristo laykuw jumanakarojj jupar iyawsañajj churatäpjjtajja, ukhamarak jupa layku tʼaqhesiñasa” sasa.\nSapa maynejj inas tʼaqhesiñan uñjassna jan ukajj yantʼanakan jiwañarus puriraksna. Ukampis Jehová Diosajja, janipuniw servirinakajarojj jaytanukkaniti sasaw arsuwayi. Isaías 54:17 qellqatajj sistuwa: “Jumar tukjañäkis uka armjja janiw khitis jichhakam lurkiti” sasa. Uka qellqatasa yaqha qellqatanakasa, Diosajj markapar jan jaytirïtapwa uñachtʼayistu.\nAka revista liytʼirinakan jisktʼäwinakapa, septiembre 2014


1 Reyes 13 - Holy Bible [Aymara Bible 1997] - (1Rey 13)\nCunapachatï Jeroboam reyejj incienso altarana naqhantayascäna, ucqhawa Betel chekaru mä profetajj Judá oraketa purinïna, Tatituna qhitanita.\nUcatjja Tatitun munañapatwa jach'a arumpi altar toke parläna, aqham sasa: “Altar, altar: Tatitojj aqham siwa: ‘Davidan familiapatwa mä wawajj yurini, ucasti Josías satäniwa, ucatsti juma patjjanjja yakha diosanacan santuario utanacapan sacerdotenacaparuwa sacrificiota loktani, qhitinacatejj jumjjaru incienso nact'ayapqui ucanacaru; ucatsti juma patjjarojja jakenacan ch'aqhanacapwa naqhantayapjjani’ ” sasa.\nUca urpachawa profetajj mä chimpu uñacht'ayäna, aqham sasa: “Acawa Tatitojj khanañchqui uca unañchäwipajja: Altarasti jisc'a jisc'aw tucuni; uca patjjancqui uca khellajja willitattaniwa” sasa.\nJeroboam reyejj cunapachatï profetan take uca arunacapa Betelanquir altar toke arscäna ucqhasti, amparapwa altaratpacha loktanïna aqham sasa: “¡Catuntapjjam!” sasa. Ucampis cawquïr ampartï loktancäna unanchañataqui ucajja chekaquiwa tucuwayjjäna, ucatsti janiw onjjtaycjjänti.\nUca horasanpacharaquiwa altarajj jisc'a jisc'a tucüna, ucatjja altar patjjanccäna uca khellasti willitattaraquïnwa, cunjämatï profetajj chimpu churcäna Tatituna munañapata uqhamaru.\nUcatsti reyejj profetarojj sänwa: —Nayajj achict'assmawa Tatitu Diosamaru naya laycu mayiñama, amparajjana c'umaräjjañapataqui —sasa. Profetasti Tatituruwa mayïna, ucatsti reyin amparapajj c'umaräjjänwa nayrjama.\nUcatsti reyejj profetarojj sänwa: —Jutam nayamp chica utajjaru, mä cunsa mank'añamataqui, ucatjja mä wajjt'äwi churaniraquïma —sasa.\nUcampis profetajj reyirojj sänwa: —Jumajja palaciomatjja chicatpacha churquitasma ucasa, janiw jumampejj sarcäti, janiraquiw mank'caraquïsa, ni umsa umcaraquïti aca chekanjja;\nuqhamwa Tatitojj nayar situ. Nayarojj situwa: ‘Janiw t'ant'a mank'ätati, ni umsa umätati, ni cawquïr thaquinjamtï sarctajj ucanjamasa cutt'anïtati’ sasa.\nUcatsti profetajj yakha thaquinjamwa cutt'awayjjäna, jan Betel chekaru uca pachpa thaquinjama cutt'añapataqui.\nQhaya urunacansti Betel ucanjja mä awqui profetaw utjäna, jupan wawanacapaw ucar sarasina yatiyapjjäna cuntï Judá ucanquir profetajj qhä uruna Betel chekana lurcäna ucjjata; uqhamaraquiw awquiparojj yatiyapjjäna cuntï reyejj siscäna ucaraqui.\nUcatsti awquipajj jisct'änwa: —¿Cawquïri thaquinjamsa sarjje? —sasa. Wawanacapasti uñacht'ayapjjänwa cawquïr thaquinjamtï Judá ucanquir profetajj cutt'awayqui uca.\nUcatjja wawanacaparojj sänwa: —Asno wact'ayarapipjjeta —sasa. Jupanacasti uqhamwa wact'ayarapipjje, ucatjja profetajj lat'jjatawayasajja,\nmistuwayiwa Judá ucanquir profetan khepapa. Ucatsti jicjjatänwa kont'atäsquiri encina sat mä koka cayuna, ucatjja jisct'änwa: —¿Jumätati Judá ucat jutir profetajja? —sasa. Jupasti sänwa —Nayätwa —sasa.\nAwqui profetasti sänwa —Jutam utajjaru nayamp chica t'ant'a mank'añamataqui —sasa.\nUcampis Judá ucanquir profetasti ucjjarojj sänwa: —Janipuniw aca chekanjja jumamp chica sarquiristti, ni utamarus mantquiristti, ni t'ant'sa mank'quiristti, ni umsa umcaraquiristti;\nTatitojj khanwa nayarojj situ: ‘Janiw t'ant'a mank'ätati, ni umsa umätati aca chekanjja, ni pachpa thaquinjama sarcta ucanjamsa cutt'animti’ —sasa.\nUcampis awqui profetajj sascaquïnwa: —Nayajj jumjama profetaraquïtwa, ucatsti Tatit toketa mä angelawa parlitu nayajja utajjaru irpasina mank'a, uma churañajjataqui —sasa. Uca awqui profetajj c'ariscchïna ucasa,\nJudá ucanquir profetajj jupamp chicawa sarawayäna, ucatsti mank'änwa, uqhamarac umaraquïna utapana.\nUcatjja jupanacajj mesana kont'atäsipcäna ucqhasti, Tatituwa awqui profetaru parläna, qhititï Judá ucanquir profetaru cutt'ayancäna ucaru.\nAwqui profetajja Judá ucat jutiri profetarojj jach'atwa säna: Tatitojj siwa: “Jumajja cuntï siscsma ucar jan ist'atamatjja,\njan ucasti cuttawa mank'añataqui, umañataqui, Tatitojj cawqhantejj jan uca lurañamataqui sisctam ucqhana, ucatjja janiw janchimajj samarcaniti nayra awquinacamana sepulturapana” sasa.\nCunapachatï Judá ucanquir profetajj mank'aña umaña tucuyjjäna ucqhajja, awqui profetajj asno wact'ayarapïna,\nucatsti Judá ucanquir profetajj sarawayjjänwa. Thaquinsti mä leonampiwa jiquintasïna, ucasti juparojj jiwayänwa, janchipasti thaquin jaktatäjjänwa. Asnompi, uqhamarac leonampisti uca jiwata thiyancasipcänwa.\nUca horasansti mä kawkha chachanacawa uca chekanjama pasasina jiwataru uñjawayapjjäna thaquina liwtata, leonasti thiyapanaraqui. Ucatjja cunapachatï marcaru puripjjäna, cawqhantejj awqui profetajj jacascäna ucaru ucqhajja, yatiyapjjänwa cuntï uñjaniwayapcäna uca.\nAwqui profetasti uqham yatisina, qhititejj mayniru cutt'ayancäna ucajja, aqham sasaw jach'at arsüna: “Ucasti Tatitun arupar jan ist'iri profetawa, ucatwa Tatitojj mä leonaru catuyi, jisc'a jisc'a tucjasinwa jiwayejja, cunjämatï Tatitojj jupar sisqui uqhama” sasa.\nUcatjja wawanacaparuwa: “Mä asno waquicht'arapita” säna. Jupanacasti uqhamwa waquicharapipjjäna.\nUcatsti awqui profetajj sarawayasinjja jicjjatiwa thaquina jiwataru jaktatäsquiri, uca thiyansti ucancascaraquïnwa asnompi leonampi. Leonasti janiw jiwatarojj mank'antcänti, ni asnorusa jisc'a jisc'a tucjcaraquïnti.\nUcatsti awqui profetajj Judá ucanquir profetan jiwat janchipjja apanjjänwa jupan marcaparu, lutosiñataqui ucatjja imt'jjañataquiraqui.\nJiwatsti jupan sepulturaparuwa imt'jjäna, ucatsti jupatjja aqham sasaw jachäna: “¡Ay nayan jilajja!” sasa.\nImt'jjatatsti wawanacaparuwa säna: “Cunapachatï nayajj jiwjjä ucqhajja, aca pachpa sepulturaruwa imt'jjapjjetäta, cawqharutejj aca Diosan wawaparu imt'jjta ucqharu. Nayan jiwat janchejjsti jupan imäwip thiyaruw uchapjjetäta,\nnayajj iyawstwa cuntejj jupajj khanañchawayqui Tatitun munañapata Betel chekanquir altar contra, uqhamarac Samarian take marcanacapana utjqui c'ari diosanacapan santuario utanacapa uca contraraqui” sasa.\nUcampis Jeroboam reyejj janiw apanuccänti jupan jan wali sarnakañanacapa, jan ucasti wastataw jakenac taypita sacerdotenaca utt'ayäna yakha diosanacapana santuario utanacapataqui. Qhititejj sacerdotëña muncäna ucarojja, Jeroboam reyejj yakha diosanacapan santuario utanacapan sacerdotepatwa utt'ayäna.\nUqham luratapatwa Jeroboam reyin sarakerinacapajj jucha lurapjjäna, uqhamarac uca laycuraquiwa take tucjata uñjasiraquïna.


Janiw cunatejj jan walïqui ucatjj cusisiñ yatquiti, jan ucasti cunatejj chekapäqui ucat cusisiñ yati.\nYattanwa Diosanquirïtasa, uqhamarac take aca orakpacha Supayan munañapancatapa.\nucampis jumajja jan waliwa sarnaktajja, jumat nayräpqui ucanacat sipansa juc'amp jan wali; jumasti nayar colerayañataquiwa yakha diosanaca lurastajja, uqhamarac yakhan lantinacapa hierro umatatayasina, ucatsti nayarojj jisc'achistawa.\nUcjjarusti Eliasajj sänwa: —Jan ajjsaramti, saram cuntï sisctajj uca waquicht'iri. Ucampis nayrakatjja nayataqui mä jisc'a torta lurt'anirapita uca jac'umata, ucatsti apanirapita, ucatjja jumataqui, wawamataqui ucjjarojj lurt'asiniraquim.\nJan ñankhat ñankhjja cutt'ayapjjamti, ni jan wali arut jan wali arsa cutt'ayapjjaraquimti. Jan ucasti asqui arumpi cutt'ayapjjam, Diosasti bendición catokapjjañamataquiw jumanacarojj jawsapjjtam.\nSamuelosti saraquïnwa: —Jan ajjsarapjjamti. Chekpachansa jumanacajj sinti jan wali lurapjjatätajja; ucampisa jichhajj jan Tatitutjja sarakapjjamti, jan ucasti take chuymampi jupar yupaychapjjam.\nTake jan walinacat saraktapjjam.\nJiwasan nayra awquinacasajj janiw phokhapcänti uca laycu, uqhamarac luratanacapasa janiw chekapäcänti Tatit Diosasan nayrakatapana, ucatjja apanucupjjänwa. Jupanacasti Tatitun utjäwiparojja jisc'achapjjänwa, janiw ut'cjjapjjänti.\n¡Ay, cunaquïcani jumanacataquejja qhitinacatejj jan walïqui ucarojj ‘Waliw’ sapcta ucanacataquejja, uqhamaraqui walïqui ucarusti ‘Janiw walïquiti’ sapjjaracta, khansti ch'amacaru tucuyapjjta, ch'amacsti khanaruraqui, c'allc'üqui ucsti mojjsaru, mojjsäqui ucsti c'allc'ururaqui!\nTake qhitinacatejj jan wal lurapqui, ucanacajja khanarojj uñisipjjewa, janiraquiw khanarojj jac'achasipquiti, jan wali luratanacapajj jan khanstañapataqui.\nCunapachatejj uca jilïrejj jiwjjäna ucqhajja, jupanacajj pachpa jan wali lurañanacaruraquiquiw cutt'apjjäna, uqhamata nayra awquinacapat sipansa juc'ampi jan walinaca tucusina yakha diosanacaru sirvisina, yupaychasina. Jupanacasti janiwa apanucuña munapcänti jan wali lurañanacapa, uqhamarac jan wali sarnakañanacapsa.\nNayarojj sarnakäwiwa yatichitu, qhitinacatejj ñankha lurañanacan sarnakapqui ucanacajj cuntejj yapuchapcäna ucacracwa apthapipjje.\nJan amuyasimti sinti yatiñanïtama; Tatitur ajjsartam, take ñankhatsa jithektam,\nJupanacajj jan ñankhanac lurasajja janiw samarapquiti; jan qhitiru aynacht'ayasasti janiw icthapipcaraquisa.\nTatitur ajjsarañajj, jan waliru uñisiñawa. Nayasti uñistwa jach'a jach'a tucuñaru, jan walina sarnakañaru, uqhamarac c'arisiñaru.\nAsqui luririnacarojj Tatitojj imiwa, ucampis jupajj jan wali luririnacarojj tucjiwa.\nÑankha lurir jakenacan lup'itanacapanjja c'ariwa utji; sumanquir jakenacan suma ewjja arunacapansti cusisiñawa utji.\nÑankha lurir jaker uñtapjjam: wawachasir warmjamaw t'akhesisqui, ñankhamp wallk'eptatawa, c'ariruw wawacharaquini.\nJaniquiy khoru jakenacamp chicajj apistati, janirac ñankha luririnacampis chicachasiyistati, laka chuymaquiw jake masipamp sumanquirejj tucupjje, chuymapasti ñankhan phokhantatawa.\nñankha lurañataquiw lacam jist'artajja, lacamajj c'ari arsuñataquiw waquichasi.\nñankha lurañamp pokontatäpjjewa, nayranacapajj thokorirjamawa, chuymapasti ñankha amtäwinac phullch'irayi.\nÑankha lup'iñ amuy apakt'ita, ñankha lurañanac jan lurayistati; janirac ñankha lurir jakenacamp chicajj jach'a mank'äwincayistati.\nJan ñankhampejj atipjayasimti, ucatsipan ñankharojj asquimpi atipjam.\n Jaken chuymapatsti jan wali amuyunacaw mistu: wachoka juch luraña, jake jiwayaña, lunthatasiña, jaken yänacap munaña, luraña, sallkjasiña, k'añu luraña, envidiasiña, c'ari arunac apnakaña, jach'a jach'a tucuña, jan amuyunjam sarnakaña.\n ¡Catari casta jan wali jakenaca! ¿Cunjämsa jumanacajj sum parlapjjasmajj niyaquitejj jumanacajj jan walïpcsta ucajja? Jumanacajj arsupjjtawa cunatï chuymanacaman phokhantatäsqui ucanaca. Mä suma jakejj sumanacwa parli, chuymapanjja suma amtañanac utjatap laycu. Jan wali jakesti jan walinacacwa parlaraqui, chuymapanjja jan wali amtañanac utjatap laycu.\n Cunapachatejj maynejj cuna jan wal lurañataquis yant'ata uñjaschi ucajja, janiw amuyañapäquiti Diosas yant'caspa uqhamjja. Diosasti janiw cuna jan walimpis yant'quiti, ni qhitirus yant'ar puriycaraquiti. Ucampis cunapachatejj maynejj uca jan wali amtatanacapampi atipjayasisquejja, ucqhaw tentacionarojj purejja.\n Lajjrajj mä ninampi sasiwa. Mä jan walinac luririwa janchisanqui, ucatsti cuerppachwa k'añuchejja. Pachpa infiernon aktayatawa, ucatsti take jacañasanwa naqharaqui. Jakejj take casta jan wali animalanacwa apnakaspa, jamach'inaca, catarinaca, kota lak'onaca, take ucanacwa apnake, ucampis janiw qhitis lajjrapjja apnakcaspati. Jan atipjcañjama ñankhawa lajjrasajja, janiraquiw apnakañjamäquiti. Venenon phokantataraquiwa.\n Jan ucasti chekpach judiöñajja, take chuymampi iyawsañawa. Circuncidatäñapasti chuyman circuncidatäñawa. Ucasti janiw cuna leyitsa jutquiti, jan ucasti ajayutwa juti. Qhititejj uqhamäqui ucajja Diosampi catokatawa, janiw jakenacampiti. Uqhamasti, ¿cuna asquisa judiöñajja, jan ucajj circuncidatäñasa? Chekpachansa asquiwa. Nayrakatajj Diosaw judionacarojj arunacap churatayna. Uqhamasti ¿cunaraquïni yakhepanacajj jan jupan arunacaparjam sarnakapcani ucasti? ¿Diosajj jupanacarojj armt'araquispati?\n Ucampis jan ist'asis ch'ajjwirinacarojja mutuyaniwa, chekat sipana jan walïquis ucar jaysatap laycu. Take jan wali luririnacataquejj wali t'akhesiñanaca llaquisiñanacampiw utjani, nayrakatajj judionacataqui, uqhamarac jan judiöpquis ucanacataquisa. Ucampis Diosajj sumancaña, samaraña, jach'achatäñampi take jupar iyawsirinacarojj churani, nayrakatajja judionacaru, uqhamarac jan judiöpquis ucanacarusa. Diosajj janiw yakha yakha uñjquiti jakerojja, jupataquejj take jakes mayaquiwa. Moisesan leyip jan yatcasin jucha lurapquis ucanacajj janiw uca leyirjam juchañchatäpcaniti, ucampis Moisesan leyip yatcasin juch luririnacajja, uca leyirjam juchañchataraquïniwa.\n Janiw jakenac toketi nuwasctan, jan ucasti alajjpachanacanquiri ñankha ajayunac tokewa, qhitinacatejj aca ch'amac oraken munañampi apnakapqui ucanac contraw nuwastanjja. Uqhamajj catjjarupjjam kawkha armanactejj Diosajj churapctam ucanaca, uqhamat jan wali urun atipjapjjañamataqui, uqham lurasinsti juc'amp ch'amani sayt'apjjañamataqui. Ch'amani sayt'asipjjam, cheka cancañampi wac'antata, ucatsti cheka sarnakañampi imt'atäpjjaraquim cunjämtejj mä soldadojj armadurampi pechopat imt'asquejj uqhama. Sumancañ arunac parlañatac waquichasipjjam, cunjämtejj mä soldadojj waquichasi zapato uscusisinjja uqhama. Ucatsipansa, iyawsañanacamajj mä escudjamäpan, Supayan akquir flechanacapat jarc'akasiñataqui.\n Yatiñan jakejj jan walirojja ajjsariwa, ucatsti jithektaraquiwa, ucampis jan yatiñan jakejj ch'amaparuquiw alcati. Qhititejj mäqui cunatsa colerasqui ucajja, mäquiraquiwa jan walinacjja lurjjaraqui, ucampis jan mäqui colerasqui ucajja, c'achatacwa luri. Pisi chuyman jakenacasti jan amuyt'an jakenacat catokerïpjjewa, ucampis ch'iqhi jakenacajja yatiñ cancañampi muyuntatäpjjewa. Ñankha jakenacajj suma jakenacataquiwa alt'asipjjani, uqhamarac asqui jakenacan puncunacapanwa achict'asipjjani. Pobrenacasti jake masipansa uñisitawa, ucampis kamirejj wali munataraquiwa. Qhititejj jake masipar jisc'achqui ucajja, juchwa luri, ucampis, ¡cusisiñaniwa qhititejj pobre jaketa qhuyapayasqui ucajja! Qhitinacatejj ñankha luraña thakasipqui ucanacajja, thaquitjja maysaruwa saranucupjje; asqui luraña thakapqui ucanacasti qhuyapayasirïpjjewa, suma phokherïpjjaraquiwa.\n Janiraquiw cuna asctejj muncta ucjja lurcti, jan ucasti cunatejj jan walïqui ucacwa lurta. Uqhamajj cuntejj jan muncta ucac lurascta ucajja, janiw nayatäcjjeti jan ucasti cawquïr juchatï nayan utjquis ucaw ucjja luri. Uqhamajj take acanacapï nayarojj pasasquitojja: cunapachatejj asqui lurañ muncta ucajja, nayanjja ñankhacwa jicjjatta. Chuymajj mankhenjja Diosan leyiparu wal munta, ucampis naya quipcanjja mayaw utjitu, cuntejj nayajj muncta uca contrawa, ucasti janchejjancquis uca juchan munañapawa, ucan catuntataraquïtwa. ¡Cunaquïcta nayajja! ¿Qhitis uca ñankha janchin munañapatjja khespiyitani? Jupasti jiwañaruquiw apasquitu. Dios mayniquiw Jesucristo toke luraspajja. Chekpachansa nayajj yuspagartwa Diosaru. Nayasti amuyasisctwa Diosar take sirviñajja, ucampis jañchin munañaparjamajj esclavösctwa.\n Take jakenacar qhitanucjjasinsti, utaruw mantjjäna. Ucanwa discipulonacapajj jupar jac'achasisinjja jisct'apjjaraqui: —Yaticht'apjjetaya cuntejj uca jan wali korampi trigompejj sañ munqui uca— sasa. Ucapachaw Jesusajj jupanacarojj sï: —Qhititejj suma jatha satqui ucajja Jaken Yokapawa, yapusti aca orakewa. Suma jathäquis ucajja Diosan ajllit wawaparaquiwa, jan wali jathäqui ucasti supayan wawanacapäquis ucaraquiwa. Jan wali jathampi phawantirïqui ucasti, pachpa supayawa. Yawthapiña horasasti acapach tucuscan uca uruwa, uca yapu apthapiristi angelanacawa. Cunjämtejj jan wali koranacajj apthapisejja ninaru phichhantañataquejja, uqhamaraquiw lurasini acapachan tucusiñap urunjja. Jaken Yokapasti angelanacaparojj qhitaniraquiniwa, Diosan reinopata take juchanacar tincuyiri jakenacar apthapiri, uqhamarac qhitinacatejj jan asqui lurapqui ucanacarusa. Jupanacarojj nina akquis uca hornoruw jakontapjjani, ucanwa wararipjjani, laca ch'aqhsa t'urusipjjaraquini. Ucampis Diosan munañap phokherinacasti, intjamawa khanapjjaraquini Awquipan marcapanjja. Jumanacatejj ist'añ munapjjstajja, ¡ist'apjjam!\n Qhititejj ñankha, jan wali jakëqui ucajja, c'ari arunaca parlasaquiwa sarnake; nayranacapampiwa ch'irmt'i, cayunacapampiwa tact'i, ampar luc'ananacampiwa wicucht'i; amuyupasti ñankha lurañampi chhaktayatawa, chuymapansti jan walinac lup'isaquiw sarnake, ch'ajjwañanac aptañanac lup'isaw sarnakaraqui. Ucatsti juparojj jan walt'añajj acatjamatwa catuntani; jupajj mä nayra ch'ipjjtanac tucjatäni, jan cutjcay tucjataw uñjasini. “Tatitojj sojjta jan walinacaruw uñisi; ucat juc'ampisa pakallkcama: Jach'a jach'a tucuñanacaru, c'ari parlañanacaru, jan juchani jake jiwayañanacaru, jan wali amtañanacaru, jan wali lurañanacaru mäqui sarañanacaru, c'ari ircatirit sarnakañanacaru, jila pura ch'ajjwañanacaru.\n Cunapachatejj jakenacajj aca orakeru phokhantjjapjjän ucapachajj phuchanacanïpjjänwa, Diosan wawanacapasti uca warminacan jiwaquïpjjatapwa uñjapjjäna. Ucatsti uca warminacwa catuntasipjjäna, ucanacampiw mayachasipjjaraquïna. Uqham uñjasinsti Diosajj sänwa: “Janiw jakerojj wiñayataqui jacaycjjäti, jupasti janchiquiwa. Uqhamasti pataca pä tuncani maranacaquiw jacani” sasa. Cunapachatejj Diosan wawanacapajj jakenacan phuchanacapampi wawanïñataqui mayachasjjapjjän ucqhajj wali jach'a jakenacaw orakenjja uñstäna, uca khepatsa uqhamaraqui, jupanacasti wali ch'amani jakenacänwa nuwasiñataquejja, wali aytata jakenacänwa uca nayra tiemponjja. Cunapachatejj Tatitojj jakenacan sinti jan walinaca lurapjjatap uñjän ucqhajja, uqhamaraqui jakejj ñankha lurañacpuni amtascatapatjja, jupajj jaquir uscutapjja wal amtäna, walirac chuymapjja usuyasïna, saraquïnwa: “Aca oraketjja jake uscutajj-jja k'al chhaktayä, uqhamarac uywañ animalanacarusa, orakenjam katatnaktirinacarusa, jamach'inacarusa. ¡Walpun amtta ucanac uscutajj-jja!” sasa. Ucampisa Tatitojj Noerojj wali sumwa uñjaraquïna.\n1 Timoteo 6:2-10\n Mayninacatejj iyawsir uywirinacanïchejja, janiw iyawsirïtap laycuquiti juc'ac ajjsaratañapäquejja, jan ucasti uywatanacajj juc'amp suma uñjañampiw sirvipjjañapajja, qhitinacatejj jumanacan asqui luräwinacam catokapctam ucanacajj iyawsir uywirinacawa, munat jilatanacaraquiwa. Maynitejj c'ari yatichäwinac yatichchejja, ucatjja janiraqui Tatit Jesucriston suma yatichäwinacapjama yatichcchi, cuntejj jiwasan saräwinacasajj yatichqui, janirac ucarjamäquisa uquïrejj janiw cuns yatquiti, jan ucasti jach'a jach'a tucuriquiwa. Arunacjjata tokesiñ amtäwimpi usutawa. Acatwa utji envidiasiñanacajja, ch'ajjwañanacasa, usuchjasiñanacasa, uqhamarac pächasiñanacasa, uqhamaraqui alekat jan wali amtañani jakenacampi nuwasiñasa. Janiw cuna cheka arunacsa yatquiti, jan ucasti amuyatanacapatjja saräwipajj kollke jicjjatañäcaspas uqhamawa. [Acanacatjja jithektam.] Ucampis take cunäniñajj Dios chuymäñanacwa utji, cunatejj utjarapquistu ucampiqui cusisitästan ucapacha. Aca orakerojj janiw cuns apanctanti, janiraquiw cuns apcañäniti. Ucampis isisatejj utjascchejja, uqhamarac mank'añasatejj utjascchejja, ucampejj cusisitaquïscañasawa. Qhitinacatejj kamir cancaña thakapjje ucanacajja, janiw yant'anacarojj atipjapquiti, ucatsti take casta lokhe amtäwinacan sipitaparuw jalantapjje, ucatsti jan waliruw puripjje, jakenacarusti jiwañaru t'unjañaruw puriyaraqui. Kollkeru munañajja take jan wali luräwinacan saphipawa; ucatwa mayninacajj juc'ampi munapjjatap laycu iyawsañatjja maysaru saranucupjje, pachpa jacäwinacaparuw t'akhesiñampi yapjjatasipjje.\n Ñankha arsuñat lajjram jarc'akam, c'ari arsuñat lacam jithektayam; ñankha lurañat jithektasim, asquïc ucpun luram, sumancañ thakam, khepap arcaraquim. Tatitojj asqui jakenacaruw imasqui, arnakasitanacaparusti ist'araquiwa. Tatitojj ñankha luririnacataquiw sayt'i, aca oraket jupanacar chhaktayañataqui. Tatitojj asqui jaken arnakasitaparojj ist'iwa, take llaquinacapat waysuraqui. Tatitojj llaquimp aynacht'atanacan jac'apancasquiwa, jupanacar khespiyañataqui, aynacht'at chuymanacap waytañataqui. Asqui jakejj jan walinacamp t'akhescchi ucasa, Tatituw take ucanacat waysu; jupaw takpach ch'aqhanacap imasqui, janiw mä ch'aqhapas p'acjatäcaniti. Ñankha lurir jakerojj pachpa ñankha luratapaw jiwayi, asqui jaker uñisirinacasti mutuyatäpjjaniwa.\n Munañan jake, ¿cunatarac ñankha luratanacamat jach'achastasti? ¡Diosan munasiñapajj jan tucusquiriwa! Ñankha lurañac sapürus lup'isctajja, lajjramajj ari cuchillor uñtatawa. Asquir munañat sipanjja, ñankharuw muntajja, chekapar munañat sipansti, c'ariruw muntajja. C'arinac parlir lajjra, chuym t'unantir arunacac arsuñ munasctajja. Diosasti wiñayataquiw tucjätam, t'akhesiyasin utamat jakonucütam; aca oraket jacañam apakaraquïtam. Diosar jaysir jakenacajj uc uñjasajj ajjsarapjjaniwa, qhä jaketsti larusisaw sapjjani: “Uñtapjjam, jan ajjsarir jakeru, Diosar jan iyawsañ munir jakeru, kamir yänacaparojjay alcatchïnjja, ñankha lurañanacapanjjay jach'achaschïnjja” sasa. Nayasti Diosan utapanjja, ch'ojjñasquir olivo kokar uñtatätwa, wiñayataquiw Diosan qhuyapayasiñaparojj alcatä. Diosay, jumarojj yuspagar churapunïmawa, nayatac asc luratamata; asqui jakenacam nayrakatan jach'añchäma, munasirïtam laycu.\n Aca orakena take cunatejj lurasqui ucanacatjja acawa jan walïquiti, takenirusa uca pachpawa suyt'asqui. Maya toketjja, jaken amuyupajj ñankha lurañampi phokt'atawa; lokhe cancañaw amuyupana atipji take jacañapana; ucatsti tucuyarojj jiwañaruquiw purjje. Ucampis qhitirutejj jacañajj churatäqui ucataquejj juc'amp suyt'añapaw utjasqui. Jiwat leonat sipana jacasquir anuwa asquejja. Ucjjarusti, qhitinacatejj jacasipqui ucanacajja yatisipjjewa jiwjjañanacapa, ucampis jiwatanacajj janiw cunsa yatipquiti, janiraquiw cunsa jicjjatapcaraquiti, jupanacajj armatäjjatap laycu. Ucanwa jupanacan munasiñapajj tucusjje, uñisiñapasa, envidiasiñapasa, janipuniw aca orakena cuna lurañanacatejj utjqui ucanacjja lurcjjapjjaniti. Uqhamasti jichhajj cusisiñampi t'ant'am mank'asim, uqhamarac vinomsa umasim, juman luratanacamajj Diosataquejj asquïtap laycu. Jank'o isimpipuni isthapisim; p'ekemarusa k'apquir kollanacampi uchasipunim. Jacañamanjja munata warmimampi cusisim sapa horasana, Diosajj aca oraken juc'a jacaña churctam ucana; aca oraken ucatac irnakatanacamatjja ucacwa apsütajja. Cuna lurañatejj jumataqui utjcani ucjja ch'amamarjam luram, jumajj sepulcror sarcätas ucanjja janiw cuna lurañas utjquiti, cuna lup'iñasa, uñt'añasa, janiraquiw yatiñanïñasa utjquiti. Aca orakenjja yakhampwa uñjta, t'ijuñanjja janiw wali t'ijurinacapuniti atipt'apquejja, jan ajjsaririnacapunisa nuwasïwina atipjapquejja; janiw yatiñanïpqui ucanacapuniti t'ant'anïpquejja, ch'iqhinacapuniti kamirïpquejja, suma yatichatanacapunisa suma catokatäpquejja; jan ucasti horasajj jan walt'añajj takeniruw puri. Maya toketjja, janipuniw qhitis yatisquiti cuna horasas jupar wact'ani ucjja; cunjämatejj chawllanacajj känan catuntatäpjjejja, jamach'inacas sipitaru jalt'apjjejja, uqhamaraquiw jakejj jan amuycay horasaw mä jan walt'añan catuntat uñjasi.\n Khoru jaken jach'a jach'a tucuñapajj k'apisiñampiw llaquit jakerojj t'akhesiyi, ucampis jupan waquichat pachpa sipitaruw jalt'ascani. Ñankha lurir jakejj, munapayañ cancañapat jach'achasi, munapayir jakejj, Tatituruw ñankhachi, jisc'acharaqui. Ñankha lurir jakejj, jan p'enkanpachaw arsu: “Janiw Diosajj utjquiti, janiw qhitis luratajjat camsquitaniti” sasa. Uqhamac jupajj amuyi. Sarnakäwipajj ñankha amtañamp jichuntatawa, juman amuyunacamajj jupataquejj jayanquiwa, timanacapatsti sawcasiwa. Janis qhitis tincuycaspajj uqham amuyasi, janis cunapachas jan walt'añanacar purcaspajj uqham amuyasiraqui. Lacapajj ñankhachañanacamp phokhantatawa, c'arintañanacampi, sallkantañanacampi; arunacapasti ñankha lurañanacampi, t'akhesiyañanacamp imanti. Jamas chekanacar kont'asaw suyanti, jamasat jan juchan jakerojj jiwayi. Jan arjjatirin jakerojj jan phisayaw uñch'uqui: putunquir leonar uñtataw jan cunan jakerojj suyanti, jaljjatqui ucapachasti, sipitapar jalt'ayasaw katati. Jupajj alt'arac lip't'araquiwa, jan arjjatirin jakenacasti jach'a sillunacaparuw jalt'i. Ñankha chuyman jakejj lup'isiwa: “Diosajj aca jaket armasiwa, jupar jan uñjañataquejj ajanupsa imantasiwa” sasa. ¡Tatay, sartasiquimaya, amparam lokatatasim! ¡T'akhesir jakenacat janiquiy armasimti!\n Asqui jakenacan sarnakäwipasti jan walinacata jithektañawa; asqui thaquin sarnaker jakesti, jupa pachpawa jacañapa imasisqui. Jach'a jach'a tucuñanjja aynacht'añawa utji; pek'e waytat sarnakañansti tincuñaw utji. Asquiwa pobrenacampi jisc'ar tucuñajja, jach'a jach'a tucuñampi kamirïñat sipansa. Qhititejj Diosan arunacapar ist'i ucajja, cusisiñwa jicjjatani; ¡cusisiñaniwa Tatitur iyawsir jakejja! Qhititejj yatiñampi amuyt'qui ucajja, ch'iqhi jaketa uñt'atawa; suma arumpi parlañasti sumwa amuyt'ayi. Suma amuyanïñajja suma jacañ jicjjatañawa; pisi amuyt'an jaker yatichañasti lokhe cancañawa. Qhititejj yatiñampi amuyt'qui ucajja, yatiñampiwa parli; arunacapasti sumwa amuyt'ayi. Suma arunacajj wali suma misc'jamawa, jaken chuymapataquisa mojjsawa, cuerporus ch'amañcharaquiwa. Jaken amuyatapatjja sarnakäwinacapajj walicjamaquiwa, ucampis tucuyapajj jiwañaquiwa. Irnakerin mank'at awtjayasitapaw irnakañar nuct'i; mank'at awtjayasiñaw jupar nuqhunucu. Ñankha lurir jakejj jan wali lurañanacacwa lup'isqui; ¡arunacapasa ninjamawa lacapat mistu!\n Ñankha lurir jakerojj ñankhaw chuymaparojj parli: Diosar ajjsartañatsti janipuniw amuyquiti. Jupajj aytat jakëcaspas uqhamaw amuyasi, janiw ñankha luratapan uñiscayätap amuyquiti. K'añu arunac parliriwa, c'ariraquiwa, suma amuy chhakayasjje, asqui lurañ apanucjje; iquiñapan iquintataw jan wali lurañanac amti, ñankha lurañ thaquir chincatatawa, janiw ñankha lurañ apanucuñ munquiti. Tatay, munasiñamajj alajjpachcamaw puri, asqui cancañamasti alajjpachcamaw jict'asi, chekapar uñjañ cancañamajj jach'a kollunacjamawa, arsutanacamasti jach'a lamar umanacjamawa. Tatay, jumaw jakenacarusa, animalanacarus uñjasctajja. ¡Diosay, munasiñamajj muspharcayawa! Chhekhanacamamp imantayasiñataquiw jakenacajj jumar thakapjjtam, utaman utjir mank'ampejj sist'atäpjjewa, mojjsa uman jawirat umayaractajja: juman jacquir umajj utji, khanamasti khan uñjayapjjetu. Jumar uñt'irinacarojj qhuyapt'ayascaquim, k'oma chuymaninacarusti chekapar uñjascaquim; jach'a jach'a tucurin cayupajj jan taquisitpati, ñankha lurir jaken amparapas janirac jakonucutpati. Ñankha luririnacan aynacht'añap uñjapjjpan, jan mayampitac tincur uñjapjjaracpan.\n “Wawajjay, ist'am awquimana yatichäwinacapa, janiquiy taycaman yatichäwinacapjja jisc'achamti. Uca yatichäwinacasti jumataquejj mä suma c'achachäwïniwa, mä suma collarar uñtataraqui. Wawajjay, jucharar jakenacatejj pantjayañ munapjjätam ucajja, ¡jan jumajj ist'amti! Inas sapjjaracchïtam ‘Jutam, nanacampi chica sararaquim, ucatsti munañasaru mä sipita waquichañäni, mä qhiti jan juchani pasasquiri jakeru jiwayañataqui. Ucatsti asqui jakenacarojj jacquirpacha mank'antañäni, cunjämatejj jiwajj maypacha sepulturar apasjjejja uqhama. Ucatjja take casta kamir cancañwa jicjjatañäni, ¡utanacassti take lunthatata yänacampiw phokhantaraquiñäni! Jumajj nanacampëjjam, ucatsti cunanactejj jicjjatcañäni ucanacjja takeniw jaljasiñäni’ sasa. ¡Ucampis, wawajja, jan jupanacan ucarojj saramti! Jupanacan jan wali sarnakäwinacapatjja jithektam. Jupanacasti janc'aquiwa ñankha lurañ munapjje, ¡masinacaparus janc'aquiw jiwayañsa munapjjaraqui! Jamach'inacan uñjatajja inamayawa sipitajj uchatäsqui, ucampis uca jakenacajja jupanac pachpataquiquiw sipita waquichasipjje, ucatsti jacañanacapjja jan walt'añanacaruwa puriyapjje. Uqhamawa lunthatanacan tucuyäwipajja: jan wali luririnacarojja, pachpa jan wali luratapawa jupar jiwayani.\n Janiw qhitis chekaparu arsusquiti, cheka uñjäwi jicjjatañansti janiraquiw cheka chuymampi sarquiti. Jan ucasti c'ari arunacaruw juc'ampi alcatasipjje, uqhamaraqui cunatejj jan chekapäqui uca arunacaru, ñankha lurañampisti wallk'eptatäpjjewa, ucatsti jake jiwayañracwa wawachapjje. Catari c'awnanacjjaruw wallpar uñtat jipipjje, cusicusir uñtataraquiw simpanacapjja sawupjje; uca c'awnanac mank'eristi jiwaraquiwa, maynitejj uca c'awna phallaychejja, ucatjja venenoni catarinacaw misturaqui. Uca simpanacampisti janiw cuna isis lurascaspati, janiraquiw qhitis jupanacan sawutanacapampejj ist'ascaspati. Take luratanacapasti ñankhacamaquiwa, amparanacapasti jakeru nuwañacwa munasipcaraqui, cayunacapasti ñankha tokeruquiw jalañ munasipqui, jan juchani jaker jiwayiris janc'aquiw jalañ munapjje. Amtañanacapansti jak jiwayañanacac amtasipqui, cawqui chektejj sarapqui uca chekanacansti t'unjatäñaquiw utjasqui. Janiw sumancañ thacjja uñt'apquiti, luräwinacapansti janiw cheka cancañajj utjquiti. Thaquinacapasti maysar k'ewitcamaquiwa; uca thaquinjam saririnacasti janiw samarañjja jicjjatapquiti. Uca laycuw khespiyasiñajj jiwasatjja jayarst'awayjje, khespitäñasti janiw jiwasarojj jac'achasinquiti; khanwa suyt'ayätanjja, ucampis ch'amacaquiw utjasqui, khanartañapwa suyascäyätanjja, ucampis ch'amacanacwa sarnakasctanjja. Mä juyqhur uñtataquiw perka jac'an cumpunakasctanjja, janis nayranïccsna uqhama; chica urunsti arumäcaspas uqhamwa ch'ankhanakttanjja; c'umaräcasinsa jiwatäcsnas uqhamätanwa. Take jiwasanacasti osonacar uñtataw warartanjja, palomanacar uñtataw aykoractanjja; khespiyasiñwa suyt'asctanjja, ucampis janiw purinquiti; khespitäjjañwa suyasctanjja, ucampis jayancasquiwa. Nanacaw jumarojj wal chuyma usuyapjjsma, pachpa juchanacajjaraquiw jichhajj juchañchasipquitu; nanacan jucha luratanacajjasti nanac chicaraquiwa, ñankha luratanacajjsti uñt'asipjjaractwa. Tatitutaquiw sayt'astanjja, chuymanacasansti janiraquiw jupatacjamäctanti, Diosasarusti janiraquiw arcañ muncayätanti, jaker nuwañampita jan wali lurañampitacpunwa parlascayätanjja, mayninacar sallkjañataquiquiw take cunsa amtascäyätanjja. Cunatejj chekapäqui ucasti jisc'achataraquïnwa, cunatejj chekapäqui ucsti jayaruquiw utjaytanjja, cheka chuymanïñasti plazanjja janiw walt'ayquistänti, jan lunthatäñasti janiraquiw acanccaspati. Cheka chuymanïñajj chhaktawayjjewa, qhititejj ñankhat jithiktqui ucarusti yänacapjja lunthatapjjaraquiwa. Tatitusti mayjt'asiwayaraquiwa jan cheka cancaña utjatap laycojja.\n Ucampisa, uca marcatejj ñankha lurañanacata jithektjje ucapachasti cuna mutuyäwtejj waquichatäcäna ucjja janiw apayancjjti. Yakha horasanwa mä marca jan ucajj mä reino sayt'ayañjja amtaracta, uqhamaraqui jilt'ayañsa amtaracta. Ucampisa uca marcatejj ñankhanacaqui lurasqui, nayan arunacajjarusa janiraqui ist'quituti ucapachajj janiw nayajj cuna asquinacatejj jupanacataqui waquichata utjcän ucanacjja apayancäti. “Jichhajj Jerusalén marcan jaquir jakenacarusa, uqhamaraqui Judá oraken utjirinacarusa saraquim, naya Tatituw sista: ‘Jumanac tokejj maya luräwinacwa amtascta; jumanacarusti mutuyañwa amtascaracta. Jan wali sarnakäwinacamjja apanucupjjam, luräwinacamsa uqhamaraqui sarnakäwinacamsa asquichasipjjaraquim’ sasa. Ucampisa jupanacajj sapjjaraquïtamwa: ‘¡Jan inamaya parlcamti! Cunjämarutejj nanacajj munapjjta uqhamaruw nanacajj sarnakapjjä, uqhamaraqui chuymanacajjan jan wali amtatanacaparuw arcaña munapjjarcta’ ” sasa. Ucatpï Tatitojj sejja: “Yakha marcanacaru jisct'asipjjam, aqham arunaca ist'irejj utjaracpachati. ¡Israel marcajja mä jach'a jan wali lurejja! ¿Líbano alto kollunac patatjja, cunapachas chhaktaraquiti qhunojja? ¿Kollunacat jalakasinquiri suma k'oma umanacas wañt'aracpachacha? Ucampis marcajjajj nayarojj armituwa, ucatsti c'ari diosanacaruw inciensonac loktasipjjaraqui. Nayra thaquipatsti yakha thaquiruw saranucuwayjjapjjaraqui, ucatsti jan uñt'ata thaquinjam sarapjjaraqui. Uqhamatwa marcapjja mä wasararu tucuyjjapjje, muspharcaña, sustjascaña tucuyapjjaraqui. Qhitinacatejj uca cheka pasapcani ucanacasti, takeniw mayjt'asiñata p'eke qhiwipjjani. Inti jalsu toket jutir thayjamaw Israelarojj ananucu; uñisirinacapatsti jaltayaraquïwa. Nayajj jupanacataquejj mayswa uñtäjja, janiw uñcatcäti, mutuyäwipajj purincani uca urojja.” Jakenacasti sapjjaraquïnwa: “Jichhajj mä amtäwi lurañäni Jeremiasajj jan jiwasampëjjañapataqui. Jiwasaru yatichiri sacerdotenacajj utjascaniwa, amuyt'ani jakenacasa ewjjanacapa churañataquejj utjascapuniniwa, Diosan arunacapa yatiyiri profetanacas utjascapuniniwa. Jichhajj c'ari arunaca jupa toke arsuñäni uqhamat jiwayapjjañapataqui. Cuntejj jupajj sisqui uca arunacarusti janiraqui yäkañäniti” sasa. ¡Tatay, jumajj ist'am! ¡Cuntejj uñisirinacajjajj parlapqui ucanacsa ist'araquim! ¿Mä asqui luräwejj ñankhampiti cuttayatajja? ¡Jupanacajj sepulturajjwa allsupjje! Amtasim nayajj jumampi jiquintasitajja, jupanacataqui jumaru mayitajjsa, colerasiñama jupanacat apakjjañamataqui mayisitajjsa.\n Cheka sarnaker jakenacarojj cheka cancañawa khespiyani, ucampis juc'ampi munir jakenacarojja pachpa juc'ampi munatapaw catjascani. Cunapachatï jucharar jakejj jiwjje ucqhajja, tucusjjewa amtäwinacapasa, suyt'äwinacapasa. Diosajj asqui jakerojj t'akhesiñatjja khespiyiwa, ucatsti jupa lantejj jucharar jakeruwa t'akhesiñaru uchi. Jucharar jaken arunacapajj masinacaparojj tucjiwa, ucampis asqui jakenacan ch'iqhi cancañapaw khespiyi. Asqui jakenacan nayrar sartatapatjja marcajj cusisiwa; ñankha jakenacan jiwatapatjja cusisiñat t'iscti. Asqui jakenacan suma luratanacapampiwa marcajj jach'ar aptasi, ucampis jucharar jakenacan arunacapasti tucjiwa. Jan amuyt'an jakejj jake masiparojj jisc'achiwa, ucampis amuyt'ani jakejja amuquïsquiwa. Arunaca apnakerejj takwa parli, ucampis asqui jakejja imjjäsiwa, janiw qhitirus arsquiti. Marca apnakerinacatejj jan marcaru suma apnakcapqui ucasti aynacht'aniwa, ucampis walja amuyt'ayirinïqui uca marcasti jan cuna ajjsarasaw jacasiraqui. Jan uñt'at jakeru mayt'añansti llaquisiñawa utji, ucampis qhititejj jan mayt'qui ucawa cusisita jacani. Suma uñnakani warmejj jach'aru aptatäñwa catokani, jan ajjsariri jakesti kamir cancañanacwa jicjjataraqui. Qhuyapayasirïqui ucajj, jupa pachpataquiwa asqui lurasqui, ucampis khorüqui ucasti, jupa pachpataquiwa jan wal lurasqui. Jucharar jakejj luratapatjamwa catoke; cheka cancañampi luriristi luratapatjamwa catokaraqui. Cheka cancañampi sarañajj suma jacañwa churi, ucampis jan wal sarnakañasti jiwañaruwa irpi. Jan wali amtäwini jakenacarojj Tatitojj janiw munquiti, ucampis jupajj munasiwa asqui lurasa sarnakeri jakenacarojja. Chekpachansa ñankha lurir jakejj janiw jan mutuyata kheparcaniti, ucampis asqui jakenacajj suma khespiyatäpjjaniwa. Jan amuyt'ani warmejj jiwaquïcchisa, cunjämatï mä qhuchhejj nasapana kori anillompi uchatäcaspa uqhamaquiwa. Asqui jakenacan amtäwinacapajj sumarcamaquiw mistsu, ñankha jakenacan k'ellisitapajj colerasiñaquiwa. Qhitinacatejj masinacapar cuns churqui ucanacajj juc'amp catoke, ucampis qhitinacatejj jupataquiqui munapqui ucanacajja pobrewa tucusipjjani. Qhititï churañ yatqui ucaw juc'amp catoke; churiristi churatapatjamwa catokaraquini. Qhititejj trigonac catuntasin imantqui ucajja, jaken uñisitawa, ucampis qhititï masipar aljqui ucajja, suma jaket uñt'atawa. Qhititejj asqui luraña thakqui ucajja, sumata uñjatäniwa, ucampis qhititï jan wali luraña thakqui ucajja jan walwa jicjjatani.\n [1-2] “Qhititejj yatiñanïqui ucajj janiw ina ch'usa arunacampi arsusquiti, janiraquiw aleka arunacampiquis arsusquiti, cunanactejj thayajj apascjje ucanacampi. *** Janiw inamayaqui cunsa parlquiti, janiraquiw ina ch'usa arsüwinacsa parlquiti. Ucampis jumajj Diosar ajjsartañjja apanucjjtawa. ¡Take chuyma Diosaru jac'achasiñsa apanucjjaractawa! Jan wali amtäwinacamaw uqham parlaytamjja, c'ari arunacaw parlayaractamjja. “Janiraquiw nayan jumar juchañchañajjasa waquisquiti, jan ucasti juma pachpaw arunacamampi juchañchasisctajja. ¿Jumasti amuytati jumat nayra jaken jan utjatapa, uqhamaraqui kollunacansa jan utjatapa? ¿Jumasti Diosan amuyt'ayiripäcasmasa uqhamti amuyasta? ¿Jan ucajj jumaquisa acapachanjja yatiñanïcasma uqhamcha amuyasta? ¿Cunasa juman nanacat sipansa juc'ampi yatitamajja? ¿Cunracsa jumajj yatiracta cuntejj nanacajj jan yatipcta ucanacata juc'ampjja? ¡Nanacajj jilïri jakenacäjjapjjtwa, awquimat sipansa juc'ampi yatiñanïpjjaractwa! “¿Janit jumataquisti waliquïqui pachpa Diosan jumar chuymachatapasti, jan ucajj nanacan jumaru c'achata parljjayatanacajjasa? ¿Cunatsa colerasiñamampi atipjayasta, colerasiñamsa ninjama chhuqhutatayta? ¿Cunatsa ucatake Dios contra colerasta, ucatsti jan wali arunacampi jupa contra arsusiracta? Janiw mayni asqui jakes utjquiti, jan juchani jakesa janiw utjcaraquiti. Pachpa angelanacas Diosataquejj jan asquïcchi ucajja, janirac pachpa alajjpachasa k'omäcaracchi ucapachajja, ¡jakejj ucanacat sipansa juc'ampi ñusantatawa, jisc'achcañaraquiwa, ucatsti jan umaña k'añu umar uñtatawa! “Jichhajj ist'itaya, cuntejj siscäma uca, cuntejj nayajj yatekta uca, cuntejj amuyt'ani jakenacajj yatichapquistu uca. Jupanacasti nayra awquinacapatwa yatekapjjäna, qhitinacarutejj orakejj churatäcan ucanacata, jupanac taypinsti janiw yakha jakenacajj utjcänti. “Mä khoru jaken jacañapajj juc'ataquiquiwa, t'akhesiñanacampi phokhantataquiraquiwa. Sustjiri ch'ajjwanacwa ist'i, cunapachatejj sumaqui samart'asisqui ucapachaw lunthatanacas jaljjatapjjaraqui. Janiw jupanacataquejj ch'amacat jaltañajj utjcjjeti. ¡Mä puñalaraquiw jupanacar jiwayañataqui suyasqui! Jiwat cuerpopan janchipasti siwek'aranacan mank'apaquëjjaniwa; jupasti yatiraquiwa ñankt'añajj jupataquejj jutascatapapuni. Ch'amacanacaw juparojj ajjsarayani, llaquisiñampi jan walt'añanacampiw catuntaraquini, cunjämtejj mä reyejj guerran nuwantejja uqhama. “Ucanacaw lurasi qhititejj Dios contra sayt'asqui ucarojja, qhititejj take ch'amani Diosar saycatqui ucarojja, qhititejj escudopampi jarc'akasisa jan wali arunacampi Dios contra sayt'qui ucarojja. Ajanupasa, uqhamaraqui cuerpopasa wali pokontatawa. Cawqui marcanacantejj jacapqui ucanacasti k'ala t'unjataw uñjasipjjani, utanacas apanucutaw uñjasipjjani. Mä lak'a montonar tucuyataw uñjasipjjani. Janiw walja maranaca kamirïcjjapjjaniti, janiraquiw acapachansa suma utjantapcaniti. Janiw ch'amacanacat jaltañataqui ch'amanïpcaniti. Cunjämatejj ninajj mä alirojj ch'ich'ekatanacapa nacsojja uqhamaraquïnïwa, cunjämatejj thayajj waña laphinac willirtayejja uqhama. Jan juc'ampi sallkjayasiñanacaru alcataspati, sallkjataw uñjasiraquini uca laycu. Janïra horasäquipanwa layminacapajj wañantjjani, janiw mayampisa ch'ojjñtancjjapjjaraquiniti. Jan pokoriri uva alir uñtatäniwa, cunjämtejj olivos alin pankaranacapajj willirtejja uqhamäniwa. Ñankha jakenacajj jan wawanacanïpjjaniwa, kollke chilltañanacampi kamirquiptata utanacapsti ninaw naqharaquini. Jupanacajj ñankha lurañampi wallk'eptatäpjjewa, ucatsti aynacht'añanacwa wawachapjjaraquini; cuntejj jupanacajj achupqui ucanacasti c'arinacaquiwa.”


Global Voices Aymarata » Costa Rica: Taqit Sipan Jach’a Qull Makhatkasa · Global Voices Aymarata » Print\nJaqukipäw uñt'ayata/apkatata 23 Qasäwi phaxsi 2012 12:25 GMT 1\t · Qillqiri Juliana Rincón Parra Jaqukipiri Elias Quispe Chura\nCategoria-naka: Latin America, Costa Rica, Arte y Cultura, Citizen Media, Deportes, Medio Ambiente, Viajes, Women & Gender\nCosta Rica-n taqit sipan jach’a qullux Cerro Chirripó -wa, ukat qutat akax 3820 luqanakankarakiwa. Walja maranakan makhatkatapxañapatakix walja pachpan jakirinakaru, ukat anqäxankirinakaruw jawskatawayi: aka qhiphïr wiriyunakax pä mayja jakäwinak apanirapistu. Mayïr uñichäwinakax 1960 mararuw kutti, ukat mä qullu patar saräwirakiwa.\nSarnaqäwin qamasapa: 1960 mar [es] Chirripó qullur makhatäwi, Costa Rica jach’a qullur puriñtakix waynanakamp tawaqunakampiw qalltapxi. Awtutas qaqilutas ukat carreta de bueyes ukjamanakat sartäwip arktan.\nAka uñichäwix wali askïnwa kunatti qullu patar purïwix payïr rixintatanakamp yanapt’atarakïnwa: jutïr qull makhatirinakatakix uka rixintatanakax mä yanapjamaspawa. Ukjamarakiw akax nayrir document-at warminakan qullur puriwipänwa. Akax taqichaq uñjir saririnakampin pachat yatxatat Rodrigo de la Ossa-mpin arsuwayatänwa, saräwix ch’usasïwit laruñ arsusitanak phuqhawa kawkiriti jichhax mayjt’ayatäxarakiwa.\nJichhax Chirripó-x 19.5 km sarañankiwa. Aka jutïr Tetsuo-n subtitula-t documental-ax 2010 qullu patar makhatatapat uñichayi.\nqullu patan inti jalsut kunrak uñicht’ayi, kawkhanti Pacífico-mp Caribeño qutampit uñjasispa. Akkïrinxa, jupanakax chiminiyat jiq’i mistkir volcán-x uñjapxaraki.\nURL to article: https://aym.globalvoices.org/2012/04/4085\n Sarnaqäwin qamasapa: 1960 mar: https://vimeo.com/39788643


Ucampis: sapa mayni jumanacajj warminacamaru munasipjjañamawa juma pachpas munascasma uqhama, warmisti chacharojj ist'añaparaquiwa.\n lunthatasiña, jaken yänacap munaña, luraña, sallkjasiña, k'añu luraña, envidiasiña, c'ari arunac apnakaña, jach'a jach'a tucuña, jan amuyunjam sarnakaña. Take ucanacaw chuymatjja mistu, ucaraquiw jakerojj k'añuchi.\n Ucampis kalltanjja, take cuns lurcäna ucqhatpachaw ‘Diosajj chacha warmi uchäna. Ucatpï chachajj awquipsa taycapsa jaytanucusinjja warmipampi mayachasjjejja. Panpachanisti mayniquïcaspas uqhamaw tucjje.’ Uqhamasti janiw paninjamäcjjeti, jan ucasti mä janchiquëjjapjjewa. Uca laycu Diosajj mayachquis ucarojj janiw jakejj jaljtayañapäquiti.\n “Jumasti warmimampi jacasim, cunjämatejj maynejj jupa pachpan phuch'upan umapata umasquejja uqhama. Jan wawanïcamti callenacan jan wali sarnaker warminacampejja, umanacamjja thaquirus wartcasman uqhama. Wawanacamasti warmiman wawanacapäñapawa, janiw yakhanacampejja, ¡cunjämatï phuch'usa, umasa jumanquejja uqhama! ¡Juman warmimasti bendecitäpan! ¡Cusisitaqui jacasim waynäcasin warmimampejja! ¡Warmimasti suma muncaña tarujar uñtatawa! ¡Jumarusti munasipunïtamwa! ¡Munasiñapampiwa jumarojj muyuntayätam!\nCantar de los Cantares 7:6-12\n Munatajjay, muncañ warmi, ¡cunja jiwaquïtasa! Sayt'asitamasti palmera kokar uñtatawa; ñuñunacamasti uca kokan achunacapar uñtataw warcusi. Nayajj uca palmera kokar maqhatañwa amtta, uca achunaca catuntasiri. Ñuñunacamajja uva wayunacjamäniwa; samanamasti, manzananacan k'aphipar uñtatjamäniwa; arunacamasti, suma koña vinor uñtataw lacamatjja, uqhamarac laca ch'aqhanacam taypitsa mistuni. Nayajj munatajjanctwa; jupan wali munasitapawa nayarojj jupar munayaraquitu. ¡Sartam, nayan munatajja, pampar sarjjañäni! khantatiñäniwa alheña sisqui uca pankaranaca taypina. Arumanthi alwasti uva yapunacaruw sarañäni, inacha ch'ojjñatatjjpacha, pankaranacapasa amuchrantjjpacha, uqhamarac granada achu alinacasa pankarjjpacha. ¡Qhayanwa nayajj munasiñajj catuyäma!\n Chekapunïsquiwa cuntï sapqui: “Mank'ajj puracataquiwa, puracasti mank'ataquiraqui” sasajja; ucampis Diosajj paypachwa tucjani. Janiw janchejj wachoka juchataquïquiti, jan ucasti Tatitutaquiwa, Tatitusti janchitaquiraqui. Cunjämtï Diosajj Cristo Tatituru jactayqui uqhamaracwa jiwasarojj ch'amapampejj jactayistani. ¿Janit yatipcta janchinacamajja Cristoncatapa? ¿Uca Cristonquir janchisti apakasin mä jan wali sarnaker warmirusti churaraquiristti? Janiw cunäquipansa uca lurañajj waquiscaspati. Jan ucajj ¿janich jumanacajj yatipcta cunapachatï mä jan wali sarnaker warmimpi wachoka juchan sarnake ucqhajj mä sapa janchiqui tucjjapjjatapjja? Diosan Arunacapasti saraquiwa: “Panpachanejj mä sapa janchiquiw tucjjapjje” sasa. Cunapachatejj mä jakejj Tatitur catuyasi ucqhajj uca jakempi Tatitumpejj ajayunjja mayaquëjjaraquiwa. Jithektapjjam wachoka jucha lurañatjja. Cawquïr yakha jucha lurañasa janiw janchimpi luratäquiti, ucampis wachoka jucha lurañajj pachpa janchimpi jucha lurañawa. ¿Janit jumanacasti yatipcta jumanacan janchinacamajj, cuntejj Diosajj churapctam uca Kollan Ajayun utjäwipätapsti, uqhamaraqui Kollan Ajayus jumanacan jacatapsa? Jumanacajj janiw jumanacpachata munañanïcjjapjjtati, jan ucasti Diosaw jumanacarojj jila alampi alapjjtam. Ucatpï Diosarojj wakaychapjjañamajja janchinacamana, ajayumana ucanacasti Diosancaraquiwa.